text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Santiago 3:1-18
3 Saan koma nga adu kadakayo ti agbalin a mannursuro,+ kakabsatko, ta ammoyo nga awatentayo ti nadagdagsen a pannakaukom.+2 Ta maitibkoltayo amin iti adu a daras.+ No ti asinoman saan a maitibkol iti sao,+ daytoy ket perpekto a tao,+ a kabaelanna met a ngedngedan ti intero a bagina.3 No mangikabiltayo kadagiti pangngednged+ kadagiti ngiwat dagiti kabalio tapno agtulnogda kadatayo,+ maiturongtayo met ti intero a bagida.4 Adtoy! Uray dagiti barangay, nupay dadakkelda unay ken iduron dagiti napigsa nga angin, maiturongda babaen iti bassit unay a timon+ iti sadinoman a kayat a pangiturongan ti tao nga adda iti pagtimonan.5 Kasta met, ngarud, ti dila ket bassit a kameng ngem nupay kasta agaramid kadagiti dadakkel a kinapangas.+ Adtoy! Anian a nagbassit nga apuy ti kasapulan a panguram iti dakkel unay a kakaykaywan!6 Ala ket, ti dila maysa nga apuy.+ Ti dila maibilang a maysa a lubong ti kinakillo iti tengnga ti kamkamengtayo, ta mulitanna ti intero a bagi+ ket pasgedanna ti pilid ti nakaisigudan a biag ket pasgedan dayta ti Gehenna.7 Ta tunggal kakikita ti atap nga animal kasta met ti tumatayab ken agkarkarayam a banag ken parsua iti baybay mapaamo ken napaamon ti tao.+8 Ngem ti dila, awan asinoman iti sangatauan ti makapaamo iti dayta. Maysa a di matngelan a makadangran a banag, napno dayta iti makapapatay a sabidong.+9 Babaen iti dayta bendituentayo ni Jehova,+ ti mismo nga Ama,+ ket kaskasdi a babaen iti dayta ilunodtayo+ dagiti tattao a napaadda “a kalanglanga ti Dios.”+10 Manipud iti isu met laeng a ngiwat rummuar ti pamendision ken panangilunod.Saan nga umiso, kakabsatko, a dagitoy a banag agtultuloy a kastoy ti pannakapasamakda.+11 Ti maysa nga ubbog+ ipussuakna kadi ti nasam-it ken ti napait manipud iti isu met laeng nga abut?12 Kakabsatko, mabalin kadi ti kayo a higos ti mangpataud kadagiti olibo wenno ti kayo nga ubas kadagiti higos?+ Uray ti naapgad a danum saan a makapataud iti nasam-it a danum.13 Siasino ti masirib ken mannakaawat kadakayo? Ipakitana koma manipud iti nasayaat a kababalinna dagiti aramidna+ buyogen ti kinaalumamay a kukua ti sirib.14 Ngem no addaankayo iti napait nga imon+ ken rinnupir+ kadagiti pusoyo, dikay agpangas+ ken agulbod maibusor iti kinapudno.+15 Saan nga isu daytoy ti sirib a bumaba manipud ngato,+ no di ket isu ti naindagaan,+ inaanimal, sinasairo.+16 Ta no sadino ti ayan ti imon+ ken rinnupir, adda sadiay ti riribuk ken isuamin a nakadakdakes a banag.+17 Ngem ti sirib+ manipud ngato umuna iti amin nadalus,+ kalpasanna natalna,+ nainkalintegan,+ sisasagana nga agtulnog, napno iti asi ken naimbag a bungbunga,+ saan a mangpataud kadagiti panangidumduma,+ saan a managinsisingpet.+18 Mainayon pay, ti bunga+ ti kinalinteg+ naimula ti bin-ina iti sidong dagiti natalna+ a kasasaad maipaay kadagidiay agar-aramid ti talna.+


c: text/html

text:
Adam Smith
Ni Adam Smith (5 Hunio 1723 – 17 Hulio 1790) ket maysa idi a Eskoses a moral a pilosopo ken maysa a pionero ti politikal nga ekonomia. Maysa kadagiti kangrunaan a pigura ti Eskoses a Panagpalawag,[1] Ni Adam Smith ket nadayeg a naamammoan para kadagiti dua a klasiko nga obrana: Ti Teori a dagiti Moral a Sentimento (1759), ken Ti Panagsukimat ti Panggep ken Gapuanan ti Baknang dagiti Pagilian (1776). Ti kinaudi, ket kadawyan anaipangyababaan ti Ti Baknang ti Pagpagilian, ket naipanpanuotan nga isu ti bukodna a magnum opus ken ti immuna a moderno nga obra ti ekonomia. Ni ket nadakamatan a kas ti ama ti moderno nga ekonomia ken agdama pay laeng a maysa kadagiti kaimpluensiaan nga agpanpanunot iti pagobraan ti ekonomia tatta nga aldaw.[2] Idi 2009, ni Smith ket nanaganan idi a maysa kadagiti 'Kalatakan nga Eskoses' iti amin a panawen, iti maysa abutos nga inpataray ti Eskoses a kanal ti telebision STV.[3]
Ni Smith ket nagadal ti sosial a pilosopia idiay Unibersidad ti Glasgow ken idiay Kolehio ti Balliol idiay Unibersidad ti Oxford, nga isu idiay ket maysa kadagiti immuna nga estudiante a nakaimbag manipud ti libre a panagdadal nga inpatakder babaen ti kailianna ti Glasgow a ni John Snell. Kalpasan a nagturpos, isu ket nangibitla ti nagballigi a serie kadagiti publiko a lektura idiay Edinburgh, a nagiturong kaniana a makitinnulong kenni David Humeidi las-ud ti Eskoses a Panagpalawag. Ni Smith ket gimmun-od ti kina-propesor idiay Glasgow a nangisursuro ti moral a pilosopia, ken iti las-ud ti daytoy a panawen isu ket nagsurat ken nangipablaak Ti Teoria dagiti Moral a Sentimento. Iti naladladaw a kabibiagna, isu ket nangala ti puesto ti panagisursuro a nangpalubos kaniana nga agbaniaga iti amin a Europa, nga idiay a naamamonna dagiti intelektual a daulo ti panawenna. Ni Smith idin ket nagsubli idiay pagtaenganna ken nagob-obra anagsursurat kadagiti simmarsaruna a sangapulo a tawen ti Ti Baknang ti Pagpagilian, a nangipablaak daytoy idi 1776. Isu ket pimmusay idi 1790 iti tawen a 67.
Nota[urnosen | urnosen ti taudan]
- ^ "Dagiti Nalatak nga AAgpanpaunot ti Eskoses a Panagpalawag".
- ^ Davis, William L, Bob Figgins, David Hedengren, ken Daniel B. Klein. "Dagiti Propesor ti Ekonomia' Dagiti Kakkaykayatan a Agpanpanunot ti Ekonmia, Dagiti Warnakan, ken dagiti Blog," Econ Journal Watch 8(2): 126-146, Mayo 2011.[1]
- ^ Ti Kalatakan nga Eskoses STV. Naala idi 31 Enero 2012
Adu pay a mabasbasa[urnosen | urnosen ti taudan]
- Butler, Eamonn (Marso 2007). Adam Smith – Maysa a Pangyuna. Instituto dagiti Ekonomiko a Pannakibiang. ISBN 0-255-36608-6.
- Copley, Stephen (Marso 1995). Baknang ti Pagpagilian ni Adam Smith: Dagiti Baro nga Interdisiplinario a Salaysay. Unibersidad ti Manchester a Pagmalditan. ISBN 0-7190-3943-6.
Dagiti silpo ti ruar[urnosen | urnosen ti taudan]
Dagiti obra a mainaig kenni Adam Smith iti Wikisource (iti Ingles)
Dagiti inadaw a sasao a mainaig kenni Adam Smith iti Wikiquote (iti Ingles)
Midia a mainaig kenni Adam Smith iti Wikimedia Commons

robotstxt: allowed

filter: keep


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Salmo 37:1-40
Ni David.א [ʼAʹlef]37 Dika agpudpudot gapu kadagiti managaramid iti dakes.+Dika umapal kadagidiay agar-aramid iti kinakillo.+2 Ta kas iti ruot magangodanto a sipapardas,+Ken kas iti nalangto a baro a ruot aglumendanto.+ב [Beth]3 Agtalekka ken Jehova ket aramidem ti naimbag;+Agtaengka iti daga, ket makilangenka buyogen ti kinamatalek.+4 Kasta met agragsakka iti napalalo ken Jehova,+Ket itdennanto kenka dagiti kiddaw ta pusom.+ג [Giʹmel]5 Iyadanim ken Jehova ti dalanmo,+Ket agkammatalekka kenkuana,+ ket isu agtignayto.+6 Ket sigurado nga iruarnanto ti kinalintegmo kas iti mismo a lawag,+Ken ti kinahustisiam kas iti tengnga ti aldaw.+ד [Daʹleth]7 Agulimekka iti sanguanan ni Jehova+Ket agurayka a sigagagar kenkuana.+Dika agpudpudot iti asinoman a mamagbalballigi iti dalanna,+Iti tao a mangitungtungpal kadagiti kapanunotanna.+ה [Heʼ]8 Baybay-am ti unget ket panawam ti pungtot;+Dika agpudpudot ta dakes laeng ti maaramidam.+9 Ta magessatto dagiti mismo a managaramid iti dakes,+Ngem dagidiay mangin-inanama ken Jehova isuda ti mangtagikuanto iti daga.+ו [Waw]10 Ket iti apagbiit laengen a kanito, ket daydiay nadangkes awanton;+Ket pudno unay nga imutektekamto ti lugarna, ket isu awanton.+11 Ngem dagidiay naemma tagikuaendanto ti daga,+Ket pudno a maragsakandanto iti napalalo iti kinaruay ti talna.+ז [Zaʹyin]12 Daydiay nadangkes agisiksikat maibusor iti daydiay nalinteg,+Ket ingarngaretngetna kenkuana dagiti ngipenna.+13 Isu katawaanto ni Jehova a mismo,+Ta sigurado a makitana a dumtengto ti aldawna.+ח [Cheth]14 Dagidiay nadangkes nangasutda iti kampilan a mismo ket binallokda ti baida,+Tapno ipasagda daydiay naparigatan ken napanglaw,+Tapno gudasenda dagidiay a napalungdo iti dalanda.+15 Ti bukodda a kampilan sumrekto iti pusoda,+Ket dagiti bukodda a bai matukkolto.+ט [Teth]16 Nasaysayaat ti sangkabassit daydiay nalinteg+Ngem ti kinaruay dagidiay adu a nadangkes.+17 Ta dagiti mismo a takiag dagidiay nadangkes matukkolto,+Ngem ni Jehova saranayennanto dagidiay nalinteg.+י [Yodh]18 Ni Jehova ammona dagiti aldaw dagidiay awan pagkuranganna,+Ket ti mismo a tawidda agtultuloyto uray pay agingga iti tiempo a di nakedngan.+19 Saandanto a mabainan iti tiempo ti didigra,+Ket iti al-aldaw ti nakaro a bisin mapnekdanto.+כ [Kaf]20 Ta dagiti met laeng nadangkes mapukawdanto,+Ket dagiti kabusor ni Jehova kasladanto iti napateg a paspaset dagiti pagaraban;Masapul a dumtengda iti panagngudoda.+ Iti asuk masapul a dumtengda iti panagngudoda.+ל [Laʹmedh]21 Daydiay nadangkes umutang ket saan nga agbayad,+Ngem daydiay nalinteg mangipaay iti parabur ken agisagut.+22 Ta dagidiay bembendisionanna tagikuaendanto ti daga,+Ngem magessatto dagidiay idawdawatanna ti pakadaksan.+מ [Mem]23 Babaen ken Jehova naisagana dagiti mismo nga addang ti maysa a nabaneg a lalaki,+Ket iti dalanna Isu maragsakan.+24 Nupay isu mabalin a matuang, saanto a mapadso,+Ta ti imana sarsaranayen ni Jehova.+נ [Nun]25 Maysaak idi nga agtutubo, kasta met a limmakayakon,+Ket kaskasdi a saanak a nakakita iti asinoman a nalinteg a naan-anay a nabaybay-an,+Wenno uray dagiti putotna nga agsapsapul iti tinapay.+26 Iti intero nga agmalem isu mangipaay iti parabur ken agpautang,+Ket ngarud dagiti putotna maikarida iti bendision.+ס [Saʹmekh]27 Umadayoka iti dakes ket aramidem ti naimbag,+Ket iti kasta agtaengka agingga iti tiempo a di nakedngan.+28 Ta ni Jehova ket managayat iti kinahustisia,+Ket saannanto a panawan dagidiay nasungdona.+ע [ʽAʹyin]Agingga iti tiempo a di nakedngan sigurado a masaluadandanto;+Ngem no maipapan iti putputot dagidiay nadangkes, pudno a magessatdanto.+29 Dagiti nalinteg tagikuaendanto ti daga,+Ket agtaengdanto nga agnanayon iti dayta.+פ [Peʼ]30 Ti ngiwat ti nalinteg isu daydiay mangisao ti sirib iti nababa a timek,+Ket ti dilana isu ti dila nga agsao a nainkalintegan.+31 Ti linteg ti Diosna adda iti pusona;+Dagiti addangna saanto nga agdiwerdiwer.+צ [Tsa·dheʹ]32 Daydiay nadangkes agtultuloy a sipsiputanna ti nalinteg+Ket ikagkagumaanna a papatayen.+33 No maipapan ken Jehova, saannanto a baybay-an iti ima dayta,+Ket saannanto nga ibatad a nadangkes inton isu mauk-ukom.+ק [Qof]34 Manginanamaka ken Jehova ket salimetmetam ti dalanna,+Ket itan-oknakanto a mangtagikua iti daga.+Inton magessat dagidiay nadangkes, makitamto dayta.+ר [Resh]35 Nakitak ti nadangkes a maysa a manangikuspil+Ken mangisalsalumpayak iti bagina kas maysa a nabaludbod a kayo iti tinubuan a daga.+36 Ket kaskasdi a naglabas, ket sadiay isu awan;+Ket sinapsapulko, ket saan a nasarakan.+שׁ [Shin]37 Siputam daydiay awan pakababalawanna ket agtalinaedka a sikikita iti daydiay napalungdo,+Ta ti masanguanan dayta a tao natalnanto.+38 Ngem dagiti met laeng managsalungasing sigurado a matalipuposto a sangsangkamaysa;+Ti masanguanan ti nadangkes a tattao pudno a magessatto.+ת [Taw]39 Ket ti pannakaisalakan dagidiay nalinteg aggapu ken Jehova;+Isu ti sarikedkedda iti tiempo ti riribuk.+40 Ket tulonganto ida ni Jehova ken ilisina ida.+Ilisina ida iti nadangkes a tattao ket isalakanna ida,+Agsipud ta nagkamangda kenkuana.+


text:
APENDISE
Ania ti Aldaw ti Panangukom?
ANIA ti ammom maipapan iti Aldaw ti Panangukom? Adu ti mamati a saggaysa kano a dumatagto iti sanguanan ti trono ti Dios dagiti binilion a kararua. Maukom sadiay ti tunggal maysa. Magunggonaan kano dagiti dadduma iti nailangitan a biag, ket dagiti dadduma makednganda nga agtutuok iti agnanayon. Nupay kasta, naiduma unay ti panangiladawan ti Biblia iti Aldaw ti Panangukom. Ipakita ti Sao ti Dios a saan a nakabutbuteng dayta a panawen, no di ket panawen ti namnama ken panangpabaro.
Iti Apocalipsis 20:11, 12, mabasatayo ti panangiladawan ni apostol Juan iti Aldaw ti Panangukom: “Nakitak ti maysa a naindaklan a puraw a trono ken daydiay situtugaw iti dayta. Manipud iti sanguananna nagtalaw ti daga ken ti langit, ket awan disso a nasarakan maipaay kadakuada. Ket nakitak dagiti natay, dagiti dadakkel ken dagiti babassit, a sitatakder iti sanguanan ti trono, ket naukrad dagiti lukot. Ngem sabali pay a lukot ti naukrad; dayta ti lukot ti biag. Ket naukom dagiti natay manipud kadagidiay banag a naisurat kadagiti lukot sigun kadagiti aramidda.” Siasino ti Ukom a nailadawan ditoy?
Ni Jehova ti kangatuan nga Ukom ti sangatauan. Nupay kasta, adda dinutokanna a mangukom. Sigun iti Aramid 17:31, kinuna ni apostol Pablo a ti Dios “nangituding iti aldaw nga iti dayta panggepna nga ukomen ti mapagnaedan a daga buyogen ti kinalinteg babaen ti maysa a lalaki a dinutokanna.” Ni napagungar a Jesu-Kristo daytoy nadutokan nga Ukom. (Juan 5:22) Ngem kaano a mangrugi ti Aldaw ti Panangukom? Kasano ti kapautna?
Ipakita ti libro nga Apocalipsis a mangrugi ti Aldaw ti Panangukom kalpasan ti gubat ti Armagedon, inton nadadaelen ti sistema ni Satanas ditoy daga. * (Apocalipsis 16:14, 16; 19:19–20:3) Kalpasan ti Armagedon, maipupokto ni Satanas ken dagiti demoniona iti mangliwengliweng nga abut iti sangaribu a tawen. Iti dayta a panawen, dagiti 144,000 agbalinda nga uk-ukom ken ‘makipagturaydanto ken ni Kristo idiay langit iti sangaribu a tawen.’ (Apocalipsis 14:1-3; 20:1-4; Roma 8:17) Ti Aldaw ti Panangukom ket saan nga apagbiit a pasamak nga agpaut laeng iti 24 nga oras. Agpaut dayta iti sangaribu a tawen.
Iti las-ud dayta a sangaribu a tawen, ni Jesu-Kristo ‘ukomennanto dagiti sibibiag ken dagiti natay.’ (2 Timoteo 4:1) “Dagiti sibibiag” ket isu ti “dakkel a bunggoy” a makalasat inton Armagedon. (Apocalipsis 7:9-17) Nakita met ni apostol Juan “dagiti natay . . . a sitatakder iti sanguanan ti trono” a pakaukomanda. Kas inkari ni Jesus, ‘amin dagidiay adda kadagiti pakalaglagipan a tanem mangngegdanto ti timek ni Kristo ket rummuarda’ babaen ti pannakapagungarda. (Juan 5:28, 29; Aramid 24:15) Ngem anianto ti pangibatayan iti pannakaukom ti amin a tao?
Sigun iti sirmata ni apostol Juan, “naukrad dagiti lukot,” ket “naukom dagiti natay manipud kadagidiay banag a naisurat kadagiti lukot sigun kadagiti aramidda.” Ti aya rekord maipapan kadagiti napalabas nga aramid dagiti tattao ti tuktukoyen dagitoy a lukot? Saan, ta saan a maukom dagiti tattao sigun kadagiti inaramidda sakbay a natayda. Kasano ti pannakaammotayo iti dayta? Kuna ti Biblia: “Ti natayen naluk-atanen iti basolna.” (Roma 6:7) No kasta, napunaston dagiti basol dagidiay mapagungar. Nalawag ngarud a dagiti lukot iladladawanda dagiti kanayonan a bilin ti Dios. Tapno agpada nga agbiag nga agnanayon dagiti nakalasat iti Armagedon ken dagiti napagungar, masapul a tungpalenda dagiti bilin ti Dios, agraman dagiti aniaman a baro a bilin a nalabit ipalgak ni Jehova bayat ti sangaribu a tawen. Maukomto ngarud dagiti tattao maibatay kadagiti aramidda bayat ti Aldaw ti Panangukom.
Iti Aldaw ti Panangukom, dagiti binilion a tattao maipaayandanto iti damo a gundaway nga agsursuro maipapan iti pagayatan ti Dios ken agbiag a mayannurot iti dayta. Kayat a sawen daytoy nga addanto maaramid a nasaknap a trabaho a panangisuro. Kinapudnona, “ti kinalinteg isu ti sigurado a masursuronto dagiti agnanaed iti nabunga a daga.” (Isaias 26:9) Nupay kasta, saan nga amin ket situtulok nga agbiag a mayannurot iti pagayatan ti Dios. Kuna ti Isaias 26:10: “Uray no daydiay nadangkes maipakitaan koma iti pabor, saannanto latta a masursuro ti kinalinteg. Iti daga ti kinaumiso isu agtignayto a di nainkalintegan ket saannanto a makita ti kinatan-ok ni Jehova.” Bayat ti Aldaw ti Panangukom, mapapatay ken saanton a pulos mapagungar dagitoy a nadangkes a tattao.—Isaias 65:20.
Iti ngudo ti Aldaw ti Panangukom, ‘nagbiagton’ a naan-anay dagiti nakalasat kas perpekto a tattao. (Apocalipsis 20:5) No kasta, maisublinto ti orihinal a perpekto a kasasaad ti sangatauan bayat ti Aldaw ti Panangukom. (1 Corinto 15:24-28) Kalpasanna, addanto maudi a pannubok. Maruk-atanto ni Satanas iti nakaipupokanna ket mapalubosan a mangpadas a mangyaw-awan iti sangatauan iti maudi a gundaway. (Apocalipsis 20:3, 7-10) Dagidiay saan nga agpaallilaw kenkuana ti mangtagiragsakto iti naan-anay a kaitungpalan ti kari ti Biblia a: “Dagiti nalinteg tagikuaendanto ti daga, ket agtaengdanto nga agnanayon iti dayta.” (Salmo 37:29) Wen, pakabendisionanto ti intero a matalek a sangatauan ti Aldaw ti Panangukom!
^ par. 1 Maipapan iti Armagedon, kitaem ti Insight on the Scriptures, Tomo 1, panid 594-5, 1037-8, ken ti kapitulo 20 ti Agdayawkayo iti Maymaysa a Pudno a Dios, nga agpada nga impablaak dagiti Saksi ni Jehova.
Ammuem ti Ad-adu Pay
TI PAGWANAWANAN
“Panungpalan”—Ania ti Kaipapananna?
Ammom kadi a naimbag a damag ti ibagbaga ti Biblia maipapan iti “panungpalan”?


text:
1836
Ti tawen idi 1836 ket ti bisiesto a tawen a mangrugi iti Biernes iti kalendario a Gregoriano ken ti bisiesto a tawen a mangrugi iti Mierkoles ti nabunbuntog iti 12 nga aldaw a kalendario a Huliano.
Paspasamak[urnosen | urnosen ti taudan]
- Hunio 15 – Naawat ti Arkansas a kas ti maika-25 nga estado ti Estados Unidos.
- Disiembre 30 – Nauram ti Teatro Lehman idiay San Petersburgo, ken nakapatay iti 800 a tattao.
Naipasngay[urnosen | urnosen ti taudan]
Pimmusay[urnosen | urnosen ti taudan]
- Septiembre 14 – Aaron Burr, Bise Presidente iti Estados Unidos (naipasngay 1756)
- Septiembre 17 – Antoine Laurent de Jussieu, Pranses a botaniko (naipasngay 1748)
Adu pay a mabasbasa[urnosen | urnosen ti taudan]
- "Chronicle of Events from August 1836 to September 1837". American Almanac and Repository of Useful Knowledge. Boston: Charles Bowen. 1838.
Dagiti silpo ti ruar[urnosen | urnosen ti taudan]
Midia a mainaig iti 1836 iti Wikimedia Commons


text:
Zen
Ti Zen ket maysa a eskuelal iti Mahayana a Budismo[nota 1] a naparang-ay idiay Tsina idi las-ud ti maika-6 a siglo a kas Chán. Manipud idi Tsina, ti Zen nagpa-abagatan a naiwarwaras idiay Bietnam, iti Amianan a daya idiay Korea ken iti daya idiay Hapon.[2]
Ti balikas a Zen ket naal amanipud ti Hapon a pannakabalikas iti Tengnga nga Insik a balikas ti 禪 (dʑjen) (Moderno a Mandarin: Chán), ken daytoy met ket naala manipud ti Sanskrito a balikas ti dhyāna,[3] ken mabalin a maipatarus a kas ti "panagsagepsep" wenno "kasasaad ti meditasion".[4]
Ti Zen ket mangiyunay-unay ti pannaka-ala iti panagpalawag ken ti personal a panangiyebkas iti dagus a panirigan kadagiti Budista a sursuro.
Dagiti sursuro ti Zen ket mairaman dagiti nadumaduma a taudan ti Mahāyāna a kapanunotan, a naipangpangruna ti Yogācāra, ti Tathāgatagarbha Sutras ken Huayan.[5][6] Ti Prajñāpāramitā a literatura [7] ken, ti basbassit a Madhyamaka ket impluensial pay dagitoy.
Dagiti linaon
Dagiti nota[urnosen | urnosen ti taudan]
- ^ Ni Dumoulin ket nangisursurat iti pangyunaan iti "Zen. Ti Pakasaritaan. Unuma a paset: India ken Tsina": "Zen (Chin. Ch'an, maysa a pangyababaan iti ch'an-na, a mangitrasliterado iti Sanskrito iti Dhyāna (Devanagari: ध्यान) wenno iti Pali a kapadpadana iti Jhāna (Sanskrito; Pāli झान) , dagiti termino a kaibuksilan ti "meditasion") ket isu ti nagan iti maysa a Budista nga eskuela ti Mahayana iti meditasion manipud idiay India ken naipan idiay Tsina. Daytoy ket nailaslasin babaen ti panagsanay iti meditasion iti lotus a saad (Hapon., zazen; Tsina., tso-ch'an ken ti panag-usar iti koan (Tsina., kung-an), ken babaen pay babaen ti panagpalawag a pannakasanay itisatori[1]
Dagiti nagibasaran[urnosen | urnosen ti taudan]
- ^ Dumoulin-A 2005, p. xvii.
- ^ Harvey 1995, p. 159–169.
- ^ Dumoulin & 2005-A, p. xvii.
- ^ Kasulis 2003, p. 24.
- ^ Dumoulin & 2005-A, p. 48.
- ^ Lievens 1981, p. 52–53.
- ^ Dumoulin & 2005-A, p. 41–45.
Dagiti taudan[urnosen | urnosen ti taudan]
Dagiti naipablaak a taudan[urnosen | urnosen ti taudan]
- Abe, Masao; William R. LeFleur (nagipatarus) (1989), Ti Zen ken ti Lumaud a Panunot, Unibersidad ti Hawaii a Pagmalditan
- Abe, Masao; Heine, Seteven (1996), Ti Zen ken dagiti Komperatibo a Panagadal, Unibersidad ti Hawaii a Pagmalditan
- Aitken, Robert (1994), Pangyuna iti "Budista a Biblia", Boston, Massachusetts: Beacon Press
- Anderson, Reb (2000), Panagtakder: Ti Meditasion ti Zen ken Dagiti Alagaden ti Bodhisattva, Rodmell Press
- Arokiasamy, Arul M. (2005), Zen: Pannakariing iti Kasisigud a Rupam, Chennai, India: Thiruvanmiyur
Dagiti taudan ti web[urnosen | urnosen ti taudan]
Adu pay a mabasbasa[urnosen | urnosen ti taudan]
- D.T. Suzuki, Dagiti salysay iti Zen a Buismo, Dagiti immuna a serie (1927), Dagiti maikadua a serie (1933), Dagiti maikatlo a serie (1934)
- R. H. Blyth, Ti Zen ken dagiti Klasiko a Zen, Dagiti 5 a tomo (1960–1970; dagiti naiprenta manen nga obra manipud idi 1942 aginggana idi tawtawen ti 1960)
- Alan Watts, Ti Waya ti Zen (1957)
- Lu K'uan Yu (Charles Luk), Ch'an and Zen Teachings, 3 a tomo (1960, 1971, 1974), Ti Panangiyebkas iti Isip: Ti Ruar ti Panagsuro (1974)
Growing roots
- Paul Reps ken Nyogen Senzaki, Lasag ti Zen , Tultulang ti Zen (1957)
- Philip Kapleau, Dagiti Tallo nga Adigi ti Zen (1966)
- Shunryu Suzuki, Zen nga Isip, Isip dagiti Agdadamo (1970)
- Katsuki Sekida, Panagsanay ti Zen: Dagiti Pamay-an ken Pilosopia (1975)
Dagiti silpo ti ruar[urnosen | urnosen ti taudan]
- Midia a mainaig iti Zen iti Wikimedia Commons
- thezensite
- Online a Biblioteka ti Zen a Budismo
- Karta dagiti (Asiano) Zen nga eskuela


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Aramid 16:1-40
16 Gapuna dimteng idiay Derbe ken kasta met idiay Listra.+ Ket, adtoy! adda sadiay ti maysa nga adalan nga agnagan Timoteo,+ ti anak ti maysa a babai a Judio a mamati ngem Griego ti amana,2 ket naimbag ti damagna kadagiti kakabsat idiay Listra ken Iconio.3 Inyebkas ni Pablo ti tarigagay a makikuyog kenkuana daytoy a lalaki, ket isu innalana ket kinugitna+ gapu kadagiti Judio nga adda kadagidiay a lugar, ta ammoda amin a ti amana ket Griego.4 Ita bayat ti panagdaliasatda kadagiti siudad iyawatda kadagidiay adda sadiay dagiti bilin a napagtitinongan dagiti apostol ken lallakay nga adda idiay Jerusalem+ tapno salimetmetanda.5 Gapuna, iti kinapudnona, dagiti kongregasion nagtultuloy a mapatibker iti pammati+ ken umadu iti bilang iti inaldaw-aldaw.6 Mainayon pay, limmabasda iti Frigia ken iti pagilian ti Galacia,+ agsipud ta pinaritan ida ti nasantuan nga espiritu a sawenda ti sao idiay distrito ti Asia.7 Kanayonanna, idi sumalsalogda nga agturong idiay Misia nagreggetanda ti mapan idiay Bitinia,+ ngem saan a pinalubosan ida ti espiritu ni Jesus.8 Gapuna linabasanda ti Misia ket simmalogda nga agturong idiay Troas.+9 Ket bayat ti rabii nagparang ken Pablo ti maysa a sirmata:+ maysa a lalaki a taga Macedonia agtaktakder ken agpakpakaasi kenkuana ket kunkunana: “Umallatiwka iti Macedonia ket tulongannakami.”10 Ita apaman a nakitana ti sirmata, inkagumaanmi ti mapan idiay Macedonia,+ nga impapanmi nga inayabannakami ti Dios tapno ideklarami kadakuada ti naimbag a damag.11 Gapuna naglayagkami manipud Troas ket dimtengkami a nagtartarus idiay Samotracia, ngem iti sumaruno nga aldaw idiay Neapolis,12 ket manipud sadiay nagturongkami idiay Filipos,+ maysa a kolonia, a kangrunaan a siudad ti distrito ti Macedonia.+ Nagtalinaedkami iti daytoy a siudad, a binusbosmi ti sumagmamano nga aldaw.13 Ket iti aldaw ti sabbath napankami iti ruar ti ruangan iti igid ti maysa a karayan, a sadiay impagarupmi nga adda disso a pagkararagan; ket nagtugawkami ket rinugianmi a kasao dagiti babbai a naguummong.14 Ket maysa a babai a managan Lidia, nga aglaklako iti purpura, manipud iti siudad ti Tiatira+ ken managdaydayaw iti Dios, dumdumngeg idi, ket ti pusona+ linuktan a silalawa ni Jehova tapno imdenganna ti bambanag a sasawen ni Pablo.15 Ita idi isu ken ti sangakabbalayanna nabautisaranda,+ kinunana nga impakpakaasi: “No impatoyo a matalekak ken Jehova, sumrekkayo iti balayko ket agyankayo.”+ Ket impapilitna nga umaykami.+16 Ket napasamak nga idi mapmapankami iti disso a pagkararagan, maysa nga adipen a babai nga addaan espiritu,+ maysa a sairo iti panagpadles,+ ti simmabat kadakami. Ipapaayanna idi dagiti appona iti adu a magunggona+ babaen ti panangannurot iti arte ti panagpadles.17 Daytoy a babai simmursurot ken Pablo ken kadakami ket nagpukpukkaw+ iti sasao a: “Dagitoy a tattao ad-adipen ida ti Kangatuan a Dios, isuda a mangibumbunannag kadakayo ti dalan ti pannakaisalakan.”18 Inar-aramidna daytoy iti adu nga aldaw. Kamaudiananna nauma ni Pablo iti dayta+ ket sinangona ken kinunana iti espiritu: “Ibilinko kenka iti nagan ni Jesu-Kristo a rummuarka kenkuana.”+ Ket rimmuar iti dayta met laeng nga oras.+19 Ala ket, idi nakita dagiti appona a pimmanawen daydi pangnamnamaanda iti magunggona,+ tinengngelda da Pablo ken Silas ket inulod-ulodda ida idiay plasa nga impan kadagiti agturay,+20 ket, idi inturongda ida kadagiti mahistrado sibil, kinunada: “Dagitoy a tattao rirriribukenda+ unay ti siudadtayo, idinto a Judioda,21 ket ibumbunannagda dagiti kaugalian+ a di nainkalintegan kadatayo nga awaten wenno annuroten, yantangay taga Romatayo.”22 Ket ti bunggoy timmakder a sangsangkamaysa a maibusor kadakuada; ket dagiti mahistrado sibil, kalpasan a rinay-abda kadakuada dagiti makinruar a kawesda, intedda ti bilin a pangpang-orenda ida.+23 Kalpasan ti adu a panangkabkabilda kadakuada,+ impisokda ida iti pagbaludan, a binilinda ti manangibalud a bantayanna ida a sitatalged.+24 Agsipud ta immawat iti kasta a bilin, impisokna ida iti makin-uneg a pagbaludan+ ket inipitna dagiti sakada kadagiti tul-ong.+25 Ngem idi agarup katengngaan ti rabii+ nagkarkararag da Pablo ken Silas ket indaydayawda ti Dios babaen iti kanta;+ wen, mangmangngeg ida dagiti balud.26 Pagammuan napasamak ti dakkel a ginggined, iti kasta nagkintayeg dagiti pamuon ti pagbaludan. Mainayon pay, giddato a naluktan dagiti amin a ruangan, ket nawarwar dagiti parautda amin.+27 Ti manangibalud, idi nariing iti pannaturogna ken idi nakitana a silulukat dagiti ruangan ti pagbaludan, inasutna ti kampilanna ket papatayenna koman ti bagina,+ ta impagarupna a nakalibas dagiti balud.+28 Ngem ni Pablo nagpukkaw iti natbag a timek, a kunkunana: “Dika saktan ta bagim,+ ta addakami amin ditoy!”29 Gapuna dimmawat iti silsilaw ket nagdardaras a simrek ket, idi immapay kenkuana ti panagpigerger, nagruknoy+ iti sanguanan da Pablo ken Silas.30 Ket inruarna ida ket kinunana: “Appo, ania ti masapul nga aramidek+ tapno maisalakanak?”31 Kinunada: “Mamatika ken Apo Jesus ket maisalakankanto,+ sika ken ti sangakabbalayam.”+32 Ket ti sao ni Jehova sinaoda kenkuana agraman amin dagidiay adda iti balayna.+33 Ket inkuyogna ida iti dayta nga oras ti rabii ket binugguanna dagidi saplitda; ket, tunggal maysa, isu ken ti sangakabbalayanna nabautisaranda+ nga awanan panagtaktak.34 Ket impanna ida iti balayna ket indasaranna ida iti lamisaan, ket nagrag-o unay agraman ti intero a sangakabbalayanna ita ta isu namatin iti Dios.35 Idi bumigaten, dagiti mahistrado sibil+ imbaonda dagiti kostable tapno kunaenda: “Luk-atanyo dagidiay a tattao.”36 Gapuna ti manangibalud impakaammona ken Pablo ti sasaoda: “Dagiti mahistrado sibil nangibaonda iti tattao tapno dakayo a dua maluk-atankayo. Ita, ngarud, rummuarkayo ket mapankayon a sitatalna.”37 Ngem kinuna kadakuada ni Pablo: “Publiko a sinaplitdakami a di nakondenar, tattao a taga Roma,+ ket impisokdakami iti pagbaludan; ket parparuarendakami kadi ita a sililimed? Ay, saan! no di ket bay-anyo nga isuda ti umay ket iruardakami.”38 Iti kasta dagiti kostable impakaammoda dagitoy a sasao kadagiti mahistrado sibil. Nagbuteng dagitoy idi nangngegda a dagiti lallaki ket Romano.+39 Gapu itoy immayda ket nagpakaasida kadakuada ket, kalpasan ti panangiruarda kadakuada, kiniddawda a pumanawda iti siudad.40 Ngem rimmuarda iti pagbaludan ket napanda iti pagtaengan ni Lidia, ket idi nakitada dagiti kakabsat pinaregtada+ ida ket pimmanawda.


text:
OKTUBRE 9, 2014
SANGALUBONGAN A DAMDAMAG
Dagiti Saksi ni Jehova, Nagtignayda iti Panagraira ti Sakit nga Ebola
NEW YORK—Bayat nga umad-adu ti makapkaptan iti makapapatay a sakit nga Ebola iti Makinlaud nga Africa, agtultuloy ti napinget a panangisuro dagiti Saksi ni Jehova kadagiti miembroda maipapan iti dayta a sakit.
Ti Ebola virus ket nagbalin nga epidemia idiay Guinea ken nagbiit a nagwaras iti kabangibangna a Liberia ken Sierra Leone. Idi naammuan dayta dagiti sanga nga opisina dagiti Saksi ni Jehova iti dayta a rehion, insigida a nangipatulodda kadagiti surat a mamagannad iti amin a kongregasion iti tallo a pagilian. Nailanad kadagita a surat dagiti pagannurotan ken suhestion dagiti ahensia ti lokal a gobierno ken nailawlawag dagiti peggad ti virus, no kasano a mayakar ti virus, ken no ania dagiti pamay-an ti panagannad a rumbeng a maaramid tapno malapdan ti panagwaras ti sakit. “Idi damo, saan nga ammo ti adu a tattao ti aramidenda yantangay agnanaedda iti lugar a saan unay a pamiliar dagiti umili kadagiti sakit ken nasaknap dagiti di umiso a sayangguseng maipapan iti nagtaudan ti Ebola,” kuna ni Collin Attick a pannakangiwat dagiti Saksi ni Jehova iti Sierra Leone. “Ngem dagus a nagtignay ken nagtulnog dagiti miembro ti kongregasionmi idi nangngegda dagiti instruksion kadagiti Kingdom Hall-da.”
Idi Hulio, inrugi dagiti agdaldaliasat a pannakabagi dagiti Saksi ni Jehova ti espesial a dua nga aldaw nga ibibisita iti tunggal kongregasion iti Sierra Leone ken Guinea. Kadagita nga ibibisita, naitampok ti palawag a napauluan iti “Ti Panagtulnog—Mangsalbar iti Biag.” Panggep dayta nga isuro dagiti praktikal a pamay-an ti panagannad kontra iti Ebola ken ti panangiparegta iti agtultuloy a panagtulnog kadagiti magun-odan a kabaruan nga instruksion. Agtultuloy dagita nga ibibisita agingga iti Nobiembre 2014. Iti met asideg ti pagserkan iti tunggal pasdek a pagdaydayawan dagiti Saksi (a pagaammo kas Kingdom Hall) iti Guinea, Liberia, ken Sierra Leone, nangikabil dagiti Saksi kadagiti pagbugguan iti ima nga addaan iti danum a nalaokan iti bleach. Kaaduan a Saksi kadagita a pagilian ti mangtultulad iti dayta babaen ti panangikabilda kadagiti kasta a pagbugguan iti imada iti mismo a pagtaenganda.
Sigun iti report ti World Health Organization a napetsaan iti Oktubre 1, 2014, naipadamag a 7,178 ti nakaptan ken nasurok a 3,300 ti natayen iti nabiit pay a panagwaras ti sakit nga Ebola iti Makinlaud nga Africa, nupay manamnama a ngumato pay ti bilang. Idi Oktubre 2, kadagiti 2,800 a Saksi iti Guinea ken Sierra Leone, maysa a babai a Saksi a nars ti nakaptan iti Ebola virus ken natay idi Septiembre 25, 2014. Kadagiti 6,365 a Saksi iti Liberia, 10 ti natay gapu iti dayta a sakit; 6 ti health worker. Nupay nagwaras met ti virus iti Nigeria itay nabiit, awan kadagiti Saksi sadiay ti nakaptan. Awan met kadagiti Saksi a misionero kadagita a pagilian ti naipadamag a nakaptan ta bayat ti panagwaras ti virus, adu kadakuada ti nagbakasion wenno dimmar-ay kadagiti kombension iti Europa ken United States. Dadduma ti nabiit pay a nagsubli iti trabahoda kas misionero ken sursurotenda dagiti kasapulan a panagannad ken instruksion a naggapu iti sanga nga opisina iti ayanda a pagilian. Saan pay a nakasubli ti dadduma a misionero iti destinoda gapu kadagiti restriksion iti panagtayab wenno dadduma pay a sirkumstansia.
Dagiti komite a pangsaranay a buklen dagiti Saksi a boluntario ket tumultulong kadagiti lumugar a Saksi iti panangasikaso iti kasapulan dagiti pamiliada ken karelihionanda kadagiti pagilian iti Makinlaud nga Africa a kakaruan a naapektaran iti Ebola. “Ti panangsurotmi kadagiti prinsipio ti Biblia maipapan iti kinadalus ken panangkuarentinas ti tumultulong kadakami a mangsango iti kasasaad,” kuna ni Thomas Nyain, Sr. a pannakangiwat dagiti Saksi ni Jehova iti Liberia. “Kas Saksi ni Jehova, saanmi nga an-annuroten dagiti di naibasar-Biblia a kostumbre iti panangipumpon. Napaneknekan a maysa dayta a proteksion kadagiti amin a miembromi, nangruna iti daytoy napeggad a tiempo.”
Iti Sierra Leone, adda naipatangatang nga anunsio iti maysa a lokal nga estasion ti radio a nangibinsabinsa no kasano a tinulongan dagiti Saksi ni Jehova dagiti karelihionanda, ken ti dadduma pay a saan a Saksi iti komunidad tapno maliklikanda ti Ebola virus. Kiniddaw met dagiti autoridad sadiay iti komite a pangsaranay dagiti Saksi a tulonganda dagiti ahensia ti gobierno iti dayta a rehion.
“Maparparegtakami a makakita kadagiti karelihionanmi iti Makinlaud nga Africa a kanayon nga agan-annad bayat nga itultuloyda dagiti narelihiosuan nga aktibidadda ken ti trabahoda a panangisuro iti Biblia agingga a posible,” kinuna ni J. R. Brown nga internasional a pannakangiwat dagiti Saksi iti sangalubongan a hedkuarterda iti New York. “Kanayon a pampanunotenmi ken ikarkararaganmi dagiti karelihionanmi ken ti dadduma pay a mangib-ibtur iti epekto daytoy nga Ebola virus.”
Media Contact(s):
International: J. R. Brown, Office of Public Information, tel. +1 718 560 5000
Guinea: Thierry Pourthié, tel. +224 631 40 96 50
Liberia: Thomas Nyain, Sr., tel. +231 886 513 414
Nigeria: Paul Andrew, tel. +234 7080 662 020
Sierra Leone: Collin Attick, tel. +232 77 850 790


text:
Leksion 7
Ania ti Pagarian ti Dios?
1. Ania ti Pagarian ti Dios?
Ti Pagarian ti Dios ket maysa a nailangitan a gobierno. Dayta ti mangsukatto iti amin a sabsabali a gobierno ken ibanagna ti pagayatan ti Dios idiay langit ken ditoy daga. Naimbag a damag ti maipapan iti Pagarian ti Dios. Iti din agbayag, ti Pagarian ti Dios pennekennanto ti panagkasapulan ti tao iti nasayaat a gobierno. Pagkaykaysaennanto amin a sibibiag ditoy daga.—Basaem ti Daniel 2:44; Mateo 6:9, 10; 24:14.
Masapul nga adda ari ti maysa a pagarian. Dinutokan ni Jehova ti Anakna a ni Jesu-Kristo tapno agbalin nga Ari ti Pagarianna.—Basaem ti Apocalipsis 11:15.
2. Apay a ni Jesus ti kasayaatan nga Ari?
Ti Anak ti Dios ti kasayaatan nga Ari agsipud ta naasi ken sititibker nga itandudona ti umiso. (Juan 1:14) Kasta met, adda pannakabalinna a tumulong kadagiti tattao, ta manipud langit iturayannanto ti intero a daga. Kalpasan a napagungar ni Jesus, immuli idiay langit ket nagtugaw iti makannawan ni Jehova nga agur-uray iti pannakaitronona. (Hebreo 10:12, 13) Idi agangay, inikkan ti Dios iti pannakabalin tapno mangrugin nga agturay.—Basaem ti Daniel 7:13, 14.
3. Siasino dagiti kadua ni Jesus nga agturay?
Adda grupo a maawagan “sasanto” a makipagturayto ken Jesus idiay langit. (Daniel 7:27) Dagiti immuna a sasanto a napili ket dagiti matalek nga apostol ni Jesus. Agingga ita, agpilpili pay laeng ni Jehova kadagiti matalek a lallaki ken babbai kas sasanto. Kas ken Jesus, mapagungarda nga addaan iti naespirituan a bagi.—Basaem ti Juan 14:1-3; 1 Corinto 15:42-44.
Mano ti mapan idiay langit? Inawagan ida ni Jesus iti “bassit nga ipastoran.” (Lucas 12:32) Agdagupdanto iti 144,000. Kaduadanto ni Jesus a mangituray iti daga.—Basaem ti Apocalipsis 14:1.
4. Ania ti napasamak idi mangrugi nga agturay ni Jesus?
Nangrugi nga agturay ti Pagarian ti Dios idi 1914. * Ti immuna nga inaramid ni Jesus kas Ari ket intapuakna ditoy daga ni Satanas ken dagiti demoniona. Nakapungtot ni Satanas ket rinugianna a riribuken ti intero a daga. (Apocalipsis 12:7-10, 12) Sipud idin, kimmaron ti nakaay-ay-ay a kasasaad ti sangatauan. Dagiti gubat, nakaro a bisin, epidemia, ken ginggined ket paset amin ti “pagilasinan” nga asidegen ti naan-anay a panangiwanwan ti Pagarian kadagiti ar-aramid ditoy daga.—Basaem ti Lucas 21:7, 10, 11, 31.
5. Ania ti ibanag ti Pagarian ti Dios?
Babaen ti sangalubongan a panangasaba, ur-urnongen itan ti Pagarian ti Dios ti maysa a dakkel a bunggoy dagiti tattao manipud iti amin a nasion. Minilion a naemma a tattao ti agpapaiturayen ken Jesus. Ti Pagarian ti Dios ti mangsalaknibto kadakuada inton dadaelenna ti agdama a dakes a sistema ti bambanag ditoy daga. Gapuna, amin a mayat a magunggonaan iti Pagarian ti Dios ket masapul a sursuruenda ti agbalin a natulnog nga iturayan ni Jesus.—Basaem ti Apocalipsis 7:9, 14, 16, 17.
Bayat ti 1,000 a tawen, ibanagto ti Pagarian ti orihinal a panggep ti Dios para iti sangatauan. Agbalinto a paraiso ti intero a daga. Kamaudiananna, isublinto ni Jesus ti Pagarian ken Amana. (1 Corinto 15:24-26) Adda kadi am-ammom a kayatmo a pangibagaan iti maipapan iti Pagarian ti Dios?—Basaem ti Salmo 37:10, 11, 29.
^ par. 6 Para kadagiti detalye no kasano nga impadto ti Biblia ti tawen 1914, kitaem ti panid 215-218 ti libro nga Ania a Talaga ti Isursuro ti Biblia?
Ammuem ti Ad-adu Pay
ANIA A TALAGA TI ISURSURO TI BIBLIA?
Agbibiagtayo Kadin Kadagiti “Maudi nga Aldaw”?
Ammuem no kasano a dagiti aramid ken kababalin dagiti tattao paneknekanna nga agbibiagtayo kadagiti “maudi nga aldaw” a naipadto iti Biblia.
SIASINO ITA DAGITI MANGAR-ARAMID ITI PAGAYATAN NI JEHOVA?
Kasano ti Pannakaorganisar ti Trabaho a Panangasaba Dagiti Saksi ni Jehova?
Sursurotenmi ti padron nga impasdek ni Jesus idi adda ditoy daga. Ania ti sumagmamano kadagitoy a pamay-an ti panangasaba?


text:
APENDISE
“Kararua” anna “Espiritu”
—Anni Talaga Kebalinanna?
ANNI i manonomu nu maginnam i termino ira nga “kararua” anna “espiritu”? Aru i mangurug nga imortal anna ari masingan i kararua anna i espiritu nga egga ta unag na baggi tam. Kurugadda nga nu matay i tolay, mesinna yaw ta baggina. Megafu ta napakaru i mangurug taw, makaddag ira nu mammuadda nga ari gabba pulus ituttuddu na Biblia yatun. Anni gafu i kararua, anna anni i espiritu segun ta Biblia?
I ITUTTUDDU NA BIBLIA MEYANNUNG TA KARARUA
Ikonsidera tam labbi i kararua. Ammum ngana nga Hebreo anna Griego i lengguahe nga neyusa turi ta netura i Biblia. Neyusa na nattura ira tu Biblia i Hebreo nga termino nga neʹphesh onu i Griego nga termino nga psy·kheʹ nu iturada i meyannung ta kararua. Mabibbig tu maturu nga 800 beses yaw nga dua nga termino ta interu nga Katurakan. Nu gigiammuammu nu anni talaga i ituttuddu na Biblia meyannung ta “kararua,” malippawamu nga i kaya na kagian yatun ay (1) totolay, (2) aya-ayam, onu (3) inango na tolay onu na ayam. Innattam gafu i karuan ira nga teksto nga mamakurug taw nga nadduruma nga kebalinan na kararua.
Totolay. “Danuri i walu nga tolay [psy·kheʹ] nga nattakay ta barangay ay napaliag ta paddakal na danum.” (1 Pedro 3:20) Nebalittag i termino taw nga “psy·kheʹ” onu kararua, bilang totolay
Aya-ayam. Meyannung ta pammaratu, mabibbig tam ta rekord na Biblia: “Kabalinna ay kinagi na Dios: ‘Mapalattuag nakuan ta danum ira i siggamatolay nga pinaratu ira [“kararua,” footnote], anna i minakkagag ira nga pinaratu ay makkagag nakuan ta utun na davvun anna ta gukag na langi.’ Kabalinna ay kinagi na Dios: ‘Mapalattuag nakuan ta davvun i siggamatolay ira nga pinaratu [“kararua,” footnote] segun ta klaseda, masippo nga aya-ayam anna makkarekay anna simmaron nga aya-ayam na davvun segun ta klaseda. Anna nesimmu i kunnatun.” (Genesis 1:20, 24) Taw nga teksto, nakagi tu “kararua” i manango, masippo nga aya-ayam, anna simmaron nga aya-ayam. Nagalan gapa tu kararua i mammanù anna karuan paga ira nga ayam ta footnote na Genesis 9:10; Levitico 11:46; anna Numeros 31:28.
Inango na tolay. Nu karuan, i termino nga “kararua,” tukuyanna i inango na tolay. Netuddu ni Jesus: “I makkakenga ta inango [psy·kheʹ] na ay mapawan na noka. Ngem i mapawan na i inango [psy·kheʹ] na megafu niakan, ay maleran na i kurug nga inango.” (Mateo 10:39) Nebalittag i termino taw nga “psy·kheʹ” onu kararua, bilang inango nga awayya mapawan onu malegan na tolay. Ikonsideram gapa i kinagi ni Jesus: “Iddukan nà na Yama megafu ta agga-paran ngà nga mangiyawa ta inango [psy·kheʹ] ku.” (Juan 10:17) Agga-paran nga nesakrifisio ni Jesus i kararua, onu inangona para ta totolay. Taw ira nga teksto, manawag nga inango na tolay i tukuyan na termino nga kararua. Mabibbig ta Mateo 10:39; Juan 15:13; anna 1 Juan 3:16 i angngarigan ira ta kunnaw nga kebalinan na “kararua.”
Nu gigiammuammu paga tu mapia i Biblia, masingammu nga awan pulus tu koneksion na termino nga “imortal” onu “mannanayun” ta termino nga “kararua.” Mabibbig lallagu ta Katurakan nga mortal i kararua, kaya na kagian, matay yatun. (Ezekiel 18:4, 20) Yari tu, kagian na Biblia tu “natay nga kararua” i tolay nga natay.
I ITUTTUDDU NA BIBLIA MEYANNUNG TA ESPIRITU
Innattam gapa nu kunnasi nga neyusa na Biblia i termino nga “espiritu.” Nonopan na karuan nga i “espiritu” ay tanakuan nga termino laman para ta “kararua.” Ngem ari tu kunnatun. Segun ta Biblia, manawag nga tanakuan i “espiritu” ta “kararua.” Anni i naddumadda?
Neyusa na nattura ira tu Biblia i Hebreo nga termino nga ruʹach onu i Griego nga termino nga pneuʹma nu iturada i meyannung ta “espiritu.” Ipasingan mismu na Katurakan i kebalinanna yaw ira nga termino. Angngariganna, kagian na Salmo 104:29: “Matay ira nu ariam-mu i inango [ruʹach] da, anna manoli ira ta gavu nga naggafuad-da.” Kagian gapa na Santiago 2:26 nga ‘natay i baggi nu awan tu espirituna [pneuʹma].’ Taw ira nga bersikulo, tukuyan gafu na ruʹach onu pneuʹma i fuersa nga mangiyawa tu inango ta baggi. Nu awan tu espiritu, natay i baggi. Yari tu, ta Biblia, nebalittag tu “espiritu” anna “fuersa,” onu fuersa na inango i termino nga ruʹach. Angngariganna, meyannung ta Delubio turi ta katiempo ni Noe, kinagi na Dios: “Mangiyangenà tu delubio na danum ta davvun tape madaral ta utun na davvun ngamin nga pattag nga egga inangona [ruʹach].” (Genesis 6:17; 7:15, 22) Tukuyan gafu na “espiritu” i ari masingan nga fuersa nga mangiyawa tu inango ta ngamin nga pinaratu.
Ari nga naggitta i kararua anna espiritu. Kawagan na baggi i espiritu nu kunnasi nga kawagan gapa na radio i kuryente tape maffunsina. Tape mas mantindiammu, nonopammu i de-bateria nga radio. Nu ipem i bateria tatun nga radio tapus patukammu, magguni yatun megafu ta kuryente nga egga ta bateria. Ngem nu awan tu bateria, ari nga magguni i radio. Ari gapa nga magguni i de-kuryente nga radio nu malaffu ta saksakan. Kunnatun i nekegittan na espiritu
Ta Lucas 23:46, nekulle ni Jesus turi ta aranni ngana nga matay: ‘‘Ama! Iyalawa ku nikaw i espiritù!’ Ta pakkagi na taw, nari ngana i inango na.’ Nu manaw i espiritu ta baggi, matay i baggi anna manoli ta naggafuanna
Talaga nga makapabannay nga mammuan nga yatun mismu i kuan ni Jehova para ta ‘ngamin nga natay ira’! (Juan 5:28, 29) Ta tiempo na paginnolay, magangngua si Jehova tu bagu nga baggi na natay nga tolay tapus ipena tatun i espiritu, onu fuersa na inango tape matolay. Talaga nga makapagayayya yatun nga aggaw!
Nu kayàmu i makagigiammu tu aru paga meyannung ta nu kunnasi nga neyusa ta Biblia i termino nga “kararua” anna “espiritu,” innammu i brosiur nga Ano ang Nangyayari sa Atin Kapag Tayo ay Namatay? anna i pahina 100-105; 158-162 na libru nga Nangangatuwiran Mula sa Kasulatan nga parehas nga nepublisa na Saksi ni Jehova.


text:
Arhelia
Nagsasabtan: 28°N 2°E / 28°N 2°E
Ti Arhelia (Arabiko: الجزائر, al-Jazā'ir; Bereberes: ⴷⵣⴰⵢⴻⵔ ken Arheliano nga Arabiko: Dzayer wenno Ldzayer, opisial a ti Demokratiko a Republika ti Tattao ti Arhelia, ken pormal a makunkuna pay a kas ti Demokrata ken Popular a Republika ti Arhelia,[12] ket maysa a dakkel a pagilian idiay Maghreb a rehion iti Amianan a laud iti Aprika. Ti Arhel ket isu ti kapitolio ken kaaduan ti populasion a siudad.
Ti teritorio iti tatta nga aldawen nga Arhelia ket pagtaengan idi kadagiti adu a taga-ugma a kultura, a mairaman dagiti Ateriano ken Kapsiano a kultura. Ti lugarna ket tinurayan idi babaen dagiti adu nga imperio ken dinastia, a mairaman ti taga-ugma a Numida, Kartahineses, dagiti Romano, dagiti Bandalo, dagiti Bisansio, dagiti Arabo nga Umayyad, Berber Fatimids ken Almohads ken kalpasan dagitoy ti Turko nga Otomano.
Ti Arhelia ket maysa a semi presidensial a republika a buklen dagiti 48 a probinsia ken dagiti 1541 a komuna. Nga adda ti populasion ti sumurok a 37 a riwriw, isu daytoy ti maika-34 a kaaduan ti populasion iti lubong. Daytoy ket maysa aliguistiko nga Arabo a pagilian nga adda pay dagiti dadduma a dialekto. Ti ekonomiana ket naibatay ti lana, a nagsagsagaba kadagiti Olandes a sakit. Ti Sonatrach, ti nailian a kompania ti lana, ket isu ti kadakkelan a kompania idiay Aprika. Ti Arhelia ket adda ti maikadua a kadakkelan a buyot idiay Aprika ken idiay Arabo a lubong, kalpasan ti Ehipto, ken estratihiko a kumaduaanna ti Rusia ken Tsina ken dagiti nagtaudan ti armas.
Nga adda ti dagup a kalawa iti 2,381,741 kuadrado kilometro (919,595 sq mi), ti Arhelia ket isu ti maikasangapulo a kadakkelan a pagilian iti lubong ken ti kadakkelan idiay Aprika.[13] Ti pagilian ket nabeddengan iti amianan a daya babaen ti Tunisia, iti daya babaen ti Libya, iti laud babaen ti Morocco, iti abagatan a laud babaen ti Akinlaud a Sahara, Mauritania, ken Mali, iti abagatan a daya babaen ti Niger, ken iti amianan bababen ti Baybay Mediteraneo. Manipud idi 2012, ti Arhelia ket adda ti nakarkulo a populasion iti 37.1 a riwriw.[14] Ti Arhelia ket kameng ti Kappon ti Aprika, ti Liga ti Arabo, OPEC ken ti Nagkaykaysa a Pagpagilian, ken maysa a nagbangon a kameng ti Kappon ti Arabo a Maghreb.
Etimolohia[urnosen | urnosen ti taudan]
Ti nagan ti pagilian ket naala manipud iti siudad ti Arhel. Ti sapasap a kaaduan nga etomolohia ket mangisilpo ti nagan ti siudad iti al-Jazā'ir (الجزائر, "Dagiti Isla"), ti napabassit a porma manipud iti daan a nagan ti siudad a Jazā'ir Banī Mazghanna (جزائر بني مزغنة, "Isoisla dagiti Mazghanna a Tribu"),[15][16] nga inpakat babaen dagiti mediebal a heograpo a kas ni al-Idrisi. Dagiti dadduma pay ket isurotda iti Ldzayer, ti Maghrebi nga Arabiko ken Bereberes para iti "Arhelia" a mabalin a maikabagian ti Zirid a Dinastia nga Ari a ni Ziri ibn-Manad ken ti nangbangon ti siudad iti Arhel.[17]
Pakasaritaan[urnosen | urnosen ti taudan]
Ti Arhelia ket nataenganen manipud idi 10,000 BC, a kas ti naibaga idiay Nailian a Parke ti Tassili. Dagiti patneng a tatato iti akin-amianan nga Aprika ket naisalsalumina a patneng a populasion, a tinawtawagan a kas dagiti Bereberes[18] babaen dagiti Griego ken dagiti Romano, ken kalpasan daytoy dagiti Arabo.
Paammo[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Constitution of Algeria, Art. 11" (iti Arabiko). El-mouradia.dz. Naiyarkibo manipud iti kasisigud idi 18 Hulio 2012. Naala idi 17 Enero 2013.
- ^ "Constitution of Algeria; Art. 11". Apn-dz.org. 28 Nobiembre 1996. Naiyarkibo manipud iti kasisigud idi 25 Hulio 2013. Naala idi 17 Enero 2013.
- ^ "Constitution of Algeria; Art. 3". Apn-dz.org. 28 Nobiembre 1996. Naiyarkibo manipud iti kasisigud idi 25 Hulio 2013. Naala idi 17 Enero 2013.
- ^ "APS" (PDF). Algeria Press Service. 6 Enero 2016. Naala idi 6 Enero 2016.
- ^ Algeria in Others' Languages, Anne-Emmanuelle Berger, p115
- ^ a b c "The World Factbook – Algeria". Central Intelligence Agency. 4 December 2013. Naiyarkibo manipud iti kasisigud idi 13 Oktubre 2012. Naala idi 24 Disiembre 2013.
- ^ a b "Démographie (ONS)". ONS. 19 Enero 2016. Naiyarkibo manipud iti kasisigud idi 6 Marso 2012. Naala idi 19 Enero 2014.
- ^ a b c d Argelia. Sangalubongan a Pundo ti Panguartaan
- ^ Staff. "Distribution of Family Income – Gini Index". The World Factbook. Central Intelligence Agency. Naiyarkibo manipud iti kasisigud idi 23 Hulio 2010. Naala idi 1 Septiembre 2009.
- ^ "2015 Human Development Report" (PDF). United Nations Development Programme. 14 Disiembre 2015. pp. 21–25. Naala idi 14 Disiembre 2015.
- ^ Geoghegan, Tom (7 Septiembre 2009). "Could the UK drive on the right?". BBC News. Naala idi 14 Enero 2013.
- ^ Radicati di Brozolo, Luca G. (1990). "Benemar v. Embahada iti Demokrata ken Popular Republika iti Arhelia". Amerikano a Warnakan iti Internasional a Linteg. 84 (2): 573–577. doi:10.2307/2203476.
- ^ CIA World Factbook. Naala idi 10 Hulio 2012.
- ^ Staff. "Population et Démographie" [Populasion ken dagiti Demograpiko] (iti Pranses). Opisina dagiti Nailian nga Estadistika ti Arhelia. Naala idi Septiembre 15, 2011.
- ^ al-Idrisi, Muhammad. Nuzhat al-Mushtaq.
- ^ Abderahman, Abderrahman (1377). Pakasaritaan ti Ibn Khaldun – Tomo 6.
- ^ Etymologie du toponyme "Aldjazair". Scribd.com. Naala idi 14 Mayo 2012.
- ^ Brett, Michael; Fentress, Elizabeth (1997). "Dagiti Berbers iti Kina-ugma". Dagiti Berber. Wiley-Blackwell. ISBN 978-0-631-20767-2. Naala idi 2 Pebrero 2010.
Dagiti silpo ti ruar[urnosen | urnosen ti taudan]
Midia a mainaig iti Arhelia iti Wikimedia Commons
- Arhelia
- Dagiti Arabo a republika
- Dagiti pagilian idiay Aprika
- Dagiti pagilian ken teritorio nga agsasao ti Arabiko
- Dagiti pagilian ti Baybay Mediteraneo
- Dagiti pagilian ken teritorio nga agsasao ti Pranses
- G15 a pagpagilian
- Dagiti estado a kameng ti GPAP
- Dagiti estado a kameng ti Kappon ti Aprika
- Dagiti estado a kameng ti Liga ti Arabo
- Dagiti estado a kameng ti Organisasion ti Islamiko a Pagtitinnulongan
- Dagiti estado a kameng ti Kappon para iti Mediteraneo
- Dagiti estado a kameng ti Nagkaykaysa a Pagpagilian
- Dagiti pagilian ti Amianan nga Aprika
- Dagiti republika
- Dagiti estado ken teritorio a nabangon idi 1962
- Dagiti pagilian ti Laud nga Aprika


text:
1Nayanak ni Jesus iti ili a Betlehem idiay Judea, idi ni Herodes ti agdama nga ari. Saan a nabayag kalpasan ti pannakayanakna, adda mamasirib a lallaki a taga-daya a napan idiay Jerusalem. 2“Sadino ti ayan ti ubing a nayanak nga ari dagiti Judio?” sinaludsodda. “Nakitami ti bituenna a nagparang idiay daya ket immaykami agdaydayaw kenkuana.” 3Idi madamag daytoy ni ari Herodes, napalalo ti pannakariribukna, kasta met ti tunggal maysa a taga-Jerusalem. 4Pinaayabanna ngarud dagiti panguloen a papadi ken mamaestro iti Linteg ket sinaludsodna kadakuada no sadino ti pakayanakan ti Cristo. 5“Iti ili a Betlehem idiay Judea,” insungbatda, “ta daytoy ti insurat ti profeta: 6‘Sika, Betlehem, iti daga ti Juda, Saanka a maudi kadagiti ili iti Juda; Ta tumaudto kenka ti maysa a pangulo A mangaywan iti ilik nga Israel.’” 7Inayaban ngarud ni Herodes dagiti sangaili ket kinasaritana ida iti nalimed. Sinaludsodna kadakuada no kaano ti panagparang ti bituen. 8Iti kasta, imbaonna ida idiay Betlehem ket imbilinna kadakuada, “Inkay sapulen a naimbag ti ubing; no masapulanyo, ipakaammoyonto kaniak tapno innak met agdaydayaw kenkuana.” 9-10 Pimmanawda ket idi addada iti dalan, nakitada manen daydi bituen a nagparang idiay daya. Idi makitada, anian a ragsakda, anian a rag-oda! Indaldalanna ida agingga a nagsardeng iti ngatoen ti balay a yan ti ubing. 11Simrekda iti balay ket nakitada ti ubing ken ni Maria nga inana. Nagparintumengda a nagrukbab kenkuana. Kalpasanna, inruarda dagiti sagsagutda a balitok, insenso ken mirra ket indatonda kenkuana. 12Idi agawidda iti ilida, sabalin a dalan ti nagnaanda ta iti tagtagainep, pinakdaaran ida ti Dios a didan agsubli ken ni Herodes. 13Kalpasan ti ipapanaw dagiti mamasirib, nagparang ken ni Jose ti maysa nga anghel ti Apo, iti maysa a tagtagainep. Kinunana, “Bumangonka; inka ipakni dagiti agina idiay Egipto. Agyankayo sadiay agingga’t ibagak a pumanawkayo. Ta sapulento ni Herodes ti ubing tapno papapatayna.” 14Bimmangon ni Jose, innalana dagiti agina ket nagrubbuatda iti dayta a rabii a napan idiay Egipto. 15Nagyanda sadiay agingga’t ipapatay ni Herodes. Naaramid daytoy tapno matungpal ti insao ti Apo babaen iti profeta, “Manipud Egipto inayabak ti anakko.” 16Napalalo a pungtot ni Herodes idi madlawna a sinikapan dagiti mamasirib. Iti kasta, imbilinna a mapapatay amin nga ubbing a lallaki nga agtawen iti dua wenno nababbaba iti ili a Betlehem ken kadagiti kabangibangna. Naibatay daytoy nga aramid iti kinuna dagiti sangaili maipapan iti panagparang ti bituen. 17Natungpal ngarud ti impadto ni profeta Jeremias: 18“Idiay Rama, nangngeg ti panagikkis, Dungdung-aw ken nasaem a sangsangit; Dungdung-awan ni Raquel dagiti annakna, Agsangsangit ket dina kayat ti maliwliwa, Ta natayda amin a padapada.” 19Kalpasan a natay ni Herodes, nagparang iti tagtagainep ti maysa nga anghel ti Apo ken ni Jose idiay Egipto. 20“Bumangonka,” kinuna ti anghel. “Yawidmon dagiti agina iti daga ti Israel. Natayen dagiti nagpanggep a mangpapatay iti ubing.” 21Bimmangon ngarud ni Jose. Innalana dagiti agina ket nagsublida idiay Israel. 22Ngem idi nadamag ni Jose a ni Arkelao nga anak ni Herodes ti simmukat nga ari ti Judea, nagbuteng a mapan sadiay. Babaen iti tagtagainep, napakdaaran manen ni Jose ket napan iti probinsia ti Galilea. 23Nagtaeng iti ili a maawagan iti Nazaret. Iti kasta, natungpal ti kinuna dagiti profeta, “Maawaganto iti Nazareno.”
Copyrighted Material
Learn More


text:
Taudan a kodigo
Ti Taudan a kodigo (Ingles: Source Code) ket listaan dagiti agsarsaruno a pammilin a naisurat babaen ti lengguahe ti panangprograma a mabasa met ti tao. Iti agdama, saan met laeng adda ti sibubukel a kodigo iti maymaysa nga intar no maaramat dagiti lenguahe ti programasion, ngem adda iti addu nga intar ti testo para iti maysa a programa. Ti taudan a kodigo ti maysa a programa ti kompiuter ket tinipon dagiti intar a mapagbaliw manipud ti porma a mabasa ti tao agginggana ti porma a matungpal ti kompiuter. Pagbalbaliwento ti manggupgop (compiler) ti kodigo iti matungtungpal nga intar maipaay naitudingan nga arkitektura ti kompiuter, wenno tungpalento ti mangpatpatarus (interpreter) ti kodigo tapno mapataray a dagus.


text:
1932
Ti 1932 ket maysa a bisiesto a tawen a nangrugi iti aldaw ti Biernes iti kalendario a Gregoriano.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
Pebrero[urnosen | urnosen ti taudan]
- Pebrero 27 – Elizabeth Taylor, Briton-Amerikana nga aktres (pimmusay 2011)
Marso[urnosen | urnosen ti taudan]
- Marso 7 – Momoko Kōchi, Haponesa nga aktres (pimmusay 1998)
Agosto[urnosen | urnosen ti taudan]
- Agosto 2 – Peter O'Toole, Briton-Irlandes nga aktor (pimmusay 2013)
Nobiembre[urnosen | urnosen ti taudan]
- Nobiembre 27 – Ninoy Aquino, politiko iti Filipinas (pimmusay 1983)
Disiembre[urnosen | urnosen ti taudan]
- Disiembre 7 – Ellen Burstyn, Amerikana nga aktres
- Disiembre 18 – Gregorio C. Brillantes, mannurat a Filipino


text:
Dagiti Estudiante, Pimmasiarda iti Sanga nga Opisina Dagiti Saksi ni Jehova iti Mexico
Dagiti estudiante iti National School of Library and Archival Sciences ket nagpasiar iti sangaymi iti Mexico. Nariknada a nakatulong dayta a mangikkat iti panangidumduma.
Nakallalagip a Panagpasiar
Napagballigian ni Marcellus ti sumagmamano a problema tapno makapasiar iti sanga nga opisina ti United States ken iti sangalubongan a hedkuarter dagiti Saksi ni Jehova. Napnek met la kadi ti panagpasiarna?
50 a Tawen iti Wallkill
Iti daytoy nga interbiu, ilawlawag ni George Couch no kasano a naaddaan dagiti Saksi ni Jehova iti maikadua a talon a pagaammo kas ti Watchtower Farms nga asideg iti New York City.
Panangabut iti 60-Aldaw a Deadline
Binakantean dagiti Saksi ni Jehova ti 5 a pasdek a katupag ti 11 a soccer fields ti kalawana. Kasano a naabut ti grupo dagiti boluntario ti deadline?
Ipapanaw iti 117 Adams Street
Iyestoria dagiti miembro ti pamilia ti Bethel dagiti malaglagipda maipapan iti napateg a trabaho a panagimprenta iti daytoy a nalatak a lugar iti Brooklyn.
Talon a Mangtartaraon iti Minilion
Ammuem no kasano a dagiti pagimprentaanmi iti Watchtower Farms iti amianan a paset ti New York ti tumultulong a mangpennek iti naespirituan a kasapulan ti minilion.
Watchtower Farms
—50 a Tawen ti Trabaho a Panagani
Ammuem no kasano a nagbalbaliw daytoy a talon iti panaglabas dagiti tawen tapno maisaknap ti trabaho dagiti Saksi ni Jehova a panangisuro iti Biblia iti intero a lubong.


text:
VIGAN CITY- Agpapaagas iti ospital iti maysa a lalaki gapu iti sinagrap na a donor gapu iti panangpaltog kenkuana iti saan a nabigbig a suspek idiay Brgy. Villa Garcia, Sta. Cruz, Ilocos Sur.
Nabigbig ti biktima a ni Jeffrey Cabalbag, 33, mannalon ken residente ti Brgy. Villa Garcia, Sta. Cruz.
Maibasar ti report, agbuybuya iti telebisyon ti biktima iti uneg iti pagtaengan da idi sinerrek isuna iti suspek sa da pinaltugan a nakatamaan ti makinkannawan a paset ti bukot na .
Lima a basyo iti mapapati a caliber .45 iti naala iti nakapasamakan iti insidente.
Iimimbestigaran dagiti otoridad iti motibo iti pammaltog.


text:
Sri Lanka
Ti Sri Lanka (am-ammo kas Ceylon idi 1972) ket maysa nga isla a pagilian iti abagatan ti India.
Dagiti silpo ti ruar[urnosen | urnosen ti taudan]
- Sri Lanka
- Dagiti pagilian ti Taaw Indiano
- G15 a pagpagilian
- Dagiti pagilian nga isla
- Is-isla ti Taaw Indiano
- Dagiti estado a kameng ti Mankomunidad ti Pagpagilian
- Dagiti estado a kameng ti Gunglo ti Abagatan nga Asia para iti Rehional a Pagtitinnulongan
- Dagiti estado a kameng ti Nagkaykaysa a Pagpagilian
- Dagiti republika
- Dagiti sosialista nga estado
- Dagiti pagilian ti Abagatan nga Asia
- Dagiti estado ken teritorio a nabangon idi 1948
- Dagiti pagilian ken teritorio nga agsasao ti Tamil
- Dagiti mankomunidad a republika


text:
Estoria 95: Ti Panangisuro ni Jesus
MAYSA nga aldaw kuna ni Jesus iti maysa a lalaki nga ayatenna dagiti kaarrubana. Ti lalaki nagsaludsod ken Jesus: ‘Asino ti kaarrubak?’ Ammo ni Jesus ti pampanunoten daytoy a lalaki. Pampanunoten ti lalaki a dagiti laeng tattao iti mismo a rasa ken relihionna dagiti kakaarrubana. Gapuna kitaentayo no aniat’ imbaga ni Jesus kenkuana.
Nagistoria maipapan ti maysa a Judio ken Samaritano. Ammotayon a kaaduan a Judio saanda a kaykayat dagiti Samaritano. Adtoy ti estoria ni Jesus.
Maysa nga aldaw adda Judio a sumalsalog iti maysa a kalsada nga agturong Jerico. Ngem isut’ sinaneb dagiti mannanakaw. Innalada ti kuartana ket sada minalmalo agingga a dandani matay.
Kalpasanna, maysa a padi a Judio ti nagna iti dayta a kalsada. Nakitana daydiay lalaki. Aniat’ pagarupmo nga inaramidna? Isut’ bimmallasiw laeng iti bangir ti kalsada ket sa nagtultuloyen iti dalanna. Idi kuan adda maysa manen nga immay. Maysa a Levita. Uray isu di met nagsardeng. Makitamon ti padi ken ti Levita idiay adayo.
Ngem asino daydiay maysa a tumultulong iti tao a tinulisanda? Isut’ maysa a Samaritano. Agagasanna dagiti sugatna. Kalpasanna impanna ti Judio iti lugar a mabalinna a paginanaan ken pagpaimbaganna.
Idi nalpasnan ti estoriana, kuna ni Jesus: ‘Asino kadagitoy a tallo ti kunam nagtignay kas kaarruba ti tao a tinulisanda?’
Simmungbat ti lalaki: ‘Ti Samaritano. Isut’ naasi iti daydiay tao a tinulisanda.’
Kuna ni Jesus: ‘Husto. Inka ngarud ket tratuem dagiti dadduma kas ti inaramidna.’
Dika kadi kayat ti wagas a panangisuro ni Jesus?
Lucas 10:25-37.
Dagiti Saludsod
- Ania ti sinaludsod ti maysa a lalaki ken ni Jesus, ken apay?
- Ania ti ammotayon maipapan kadagiti Judio ken Samaritano?
- Iti estoria nga insalaysay ni Jesus, ania ti napasamak iti maysa a Judio a sumalsalog iti kalsada nga agturong idiay Jerico?
- Ania ti napasamak idi adda nagna iti dalan a maysa a padi a Judio ken maysa a Levita?
- Iti ladawan, siasino ti mangtultulong iti Judio a dinangran dagiti tulisan?
- Idi nalpasen ti estoria ni Jesus, ania ti insaludsodna, ket ania ti insungbat ti lalaki?
Kanayonan a salsaludsod
- Basaenyo ti Lucas 10:25-37.
Imbes a nangted iti direkta a sungbat, kasano a tinulongan ni Jesus ti maysa a lalaki a nalaing iti Linteg a mangtarus iti bambanag? (Luc. 10:26; Mat. 16:13-16)
Kasano nga inusar ni Jesus dagiti ilustrasion a mangparmek iti panangidumduma iti biang dagiti agdengdengngeg kenkuana? (Luc. 10:36, 37; 18:9-14; Tito 1:9)


text:
Sosialismo
Ti socialismo ket maysa nga ekonomiko a sistema a nailaslasin babaen ti sosial a pangtagikua dagiti pamay-an ti produksion ken ti panagtitinnulongan a panagtaripatu ti ekonomia,[1] ken ti politikal a pilosopia a mangipakpatakder ti kastoy a sistema. Ti "sosial a panagtagikua" ket mabalin a mangitudo dagiti pagtitinnulongan a negosio, ti kadawyan a panagtagikua, estado a panagtagikua, wenno panagtagikua ti umili ti ekuidad.[2] Adda dagiti nadumaduma kita ti sosialismo ken awan ti maymaysa a panagipalpalwag a mangsakup kadagitoy.[3] Dagitoy ket maigiddiat kadagiti kita ti panagtagikua nga itatakderanda, ti grado a panagkammatalekda kadagiti paglakkuan wenno panagplano, no kasanonto a maurnos kadagiti kaunegan dagiti produktibo a patakder, ken ti papel ti estado iti panangipatakder ti sosialismo.[4]
Dagiti nagibasaran[urnosen | urnosen ti taudan]
- ^ sosialismo Britannica AKADEMIKO NGA EDISION. Naala idi 19 Enero 2012.
- ^ O'Hara, Phillip (Septiembre 2003). Ensiklopedia ti Politikal nga Ekonomia, Tomo 2. Routledge. p. 71. ISBN 0-415-24187-1.
Iti pannakaurnos ti agpangpangato a desentralisasion (iti saan a basbassit ngem maysa) dagiti tallo a porma ti sosialisado a panagtagikua ket mailasin manipud ti: dagiti paktoria a tagikua ti estado, dagiti tagikua ti empleado (wenno sosial) a tagikua a kompania, ken panagtagikua ti umili ti ekuidad.
- ^ Peter Lamb, J. C. Docherty. Naipakasaritaan a diksionario ti sosialismo. Lanham, Maryland, UK; Oxford, Inglatera, UK: Scarecrow Press, Inc, 2006. p. 1.
- ^ Nove, Alec. Socialism. Baro a Palgrave a Diksionario ti Ekonomia, Maikadua nga Edision (2008): http://www.dictionaryofeconomics.com/article?id=pde2008_S000173
Dagiti silpo ti ruar[urnosen | urnosen ti taudan]
Midia a mainaig iti Sosialismo iti Wikimedia Commons


text:
Anime
Ti anime (アニメ anime, [a.ni.me] ( denggen); Inglesi/ˈænɨmeɪ/ wenno /ˈɑːnɨmeɪ/ wenno /ˈænɨmə/; ANƏ-may wenno ANI-may) ken dagiti Hapon nga animado a pataud a mangipakpakita ti inladawan ti ima wenno animasion ti kompiuter. Ti balikas ket naipangyabaan a pannkabalikas ti "animasion" iti Hapon. Ti pannangibaga nga "anime", ket saan a rimmuar aginggana idi tengnga ti tawtawen ti 1980,[1] ken ti naikeddeng a kaibuksilan daytoy a panangibaga ket sagpaminsan nga agdumaduma depende iti kontesto.[2] Kadagiti Hapon, ti termino ket pannangibaga kadagiti amin nga animasion.[3] Iti INggles, ti termino ket naipalawagan a kas naala ti Hapon nga estilo ti animasion a masansan a nailaslasin babaen kadagiti namarisan a grapiko, dagiti natinggaw a karakter ken dagiti pantastiko a tema.[4][5] Ti pannakaarngi nga estilo iti kaibuksilan ket mabalin a manglukat ti posibilidad a ti anime ket mapataud kadagiti sabali a pagilian, malaksid ti Hapon.[6][7][8] Ngem ita pay, para iti kinalaka, adu kadagiti Taga-laud ket nainget a kitkitaenda ti anime a kas animasion a produkto ti Hapon.[5]
Bayat a ti kasapaan a naamammuan nga animasion ti Hapon ket napetsaan manipud idi 1917, ken adu met dagiti kasisigud nga animasion ti Hapon ket napataud kadagiti simmakbay a dekada. Ti pannakailasin ti estilo ti anime ket naparang-ay idi tawtawen ti 1960 ken naisangayan ti obra ni Osamu Tezuka ken nagbalin a naamammuan iti ruar ti Hapon idi tawtawen ti 1980.[9] Adu kadagiti agbuybuya ti anime idiay Hapon ken pannakabigbig iti sangalubongan. Dagiti agiwarwaras ket mabalinda ti agipablaak ti anime babaen ti panagiwaragawag ti telebision, dagus iti video, wenno iti teatro, ken ti pay online.
Ti anime ket kangrunaan nga inus-usar dagiti serie ti animado a telebision, dagiti napili a pelikula, ken dagiti naibatay ti Internet panagipablaak. Adda met dagitoy dua nga inladawan ti ima ken animado ti kompiuter nga anime. Ti estilo ket inus-usar kadagiti ay-ayam ti video ken dagiti panagipaskil. Ngem dagitoy ket saan a nalawag ti etiketana a kas anime ngem babaen met ti bukodda a midia. Iti pay maipatinayon, ti anime ket kaaduan a buklenna, no saan nga amin, dagiti henero ti piksion.[10] Iti kanungpalan, ti anime ket agus-usar kadagiti nadumaduma a midia kas tataudan, a naisangsangayan ti maimaldit a midia, kasla ti manga, literatura, ken dagiti dadduma pay nga obra. Iti iyaadu ti pagtagilakuan ti anime idiay Hapon, daytoy ket nakagun-od met ti kinadayeg idiay Daya ken Abagatan a daya nga Asia. Ti anime ket agdama anadayeg kadagiti nadumaduma a rehion iti lubong.
Dagiti nagibasaran[urnosen | urnosen ti taudan]
- ^ "Diksionario a REperensia ti Etimolohia: Anime". Etymonline. Naala idi 2013-04-22.
- ^ Brown, Steven T. Cinema Anime. Palgrave Macmillan, 2006, p. 7
- ^ "Ania kadi ti Anime?". Lesley Aeschliman. Bellaonline. Naiyarkibo manipud iti kasisigud idi 7 Nobiembre 2007. Naala idi 2007-10-28.
- ^ "Anime". Merriam-Webster. 2011. Naala idi 2012-03-09.
- ^ a b "Lexicon - Anime". AnimeNewsNetwork. ANN. Naala idi 2013-06-13.
- ^ Rush, Amanda (2013-07-12). "FEATURE: Inside Rooster Teeth's "RWBY"". Crunchyroll. Naala idi 2013-07-18.
- ^ O'Brien, Chris (2012-07-30). "Mabalin kadi dagiti Amerikano ti agaramid ti Anime?". The Escapist. The Escapist. Naala idi 2013-07-17.
- ^ Fakhruddin, Mufaddal. "'Torkaizer', Middle East's First Anime Show". IGN. Naala idi 2013-06-12.
- ^ "'Cross-Cultural Spread' of Anime Discussion". ANN. 2001-11-26.
- ^ "an·i·me". Longman English Dictionary Online. 2012. Naala idi 2012-09-20.
Dagiti silpo ti ruar[urnosen | urnosen ti taudan]
- Midia a mainaig iti Anime iti Wikimedia Commons
- Kitaen ti Anime iti Proyekto ti Nawaya a Direktorio (iti Ingles)


text:
Barcelona
Ti Barcelona (Ingles/bɑrsɨˈloʊnə/, Katalan: [bərsəˈɫonə], Espaniol: [barθeˈlona]) ket isu ti kapitolio ti Katalonia ken isu ti maikadua a kadakkelan a siudad idiay Espania, kalpasan ti Madrid, adda daytoy ti populasion ti 1,621,537 iti uneg ti administratibo a patingga iti kadakkel ti daga a 101.4 km2 (39 sq mi). Ti urbano a lugar ti Barcelona ket gumay-at ti labes ti administratibo a patingga ti siudad nga adda ti populasion a nagbaetan ti 4,200,000[1] ken 4,500,000[2] nga adda ti kadakkel ti 803 km2 (310 sq mi),[1] nga isu ti maikanem a kaaduan ti populasion nga urbano a lugar iti Kappon ti Europa kalpasan ti Paris, Londres, ti Ruhr, Madrid ken Milan. Agarup a lima a riwriw[3][4][5] a tattao ket agtaeng idiay Barcelona metropolitano a lugar. Isu pay daytoy ti kadakkelan a metropolis idiay Baybay Mediteraneo ti Europa. Isu daytoy ti kangrunaan a pakabuklan ti maysa nga administratibo a lugar ti Kalatakan a Barcelona, nga adda ti populasion ti 3,218,071 iti kalawa a 636 km² (densidad 5,060 hab/km²). Daytoy ket mabirukan idiay aplaya ti Mediteraneo a nagbaetan dagiti sabangan dagiti karayan Llobregat ken Besòs ken nabeddengan iti laud babaen ti pantok ti Serra de Collserola (512 metro (1,680 kadapan)).
Dagiti paammo[urnosen | urnosen ti taudan]
- ^ a b Demograpia: Dagiti Urbano a Lugar ti Lubong, Marso 2010
- ^ Eurostat. "Populasion ken kasasaad ti panagbiag kadagiti Urbano a panagammiris ti kuenta kadagiti siudad, ken dakdakkel nga urbano a sona (LUZ)".
- ^ Nagkaykaysa a Pagpagilian – Departamento ti Ekonomiko ken Sosial a Panakibiang: Dagiti Urbanisasion a Prospekto ti Lubong(2007 ra rebision), Tabla A.12
- ^ Organisasion para iti Ekonomiko a Pagtitinnulongan ken Panagrangrang-ay: Dagiti Agsalsalisal a Siudad iti Sangalubongan nga Ekonomia, OECD Territorial Reviews, (OECD Publishing, 2006), Tabla 1.1
- ^ Àmbit Metropolità. Sèrie temporal (katalan)
Dagiti silpo ti ruar[urnosen | urnosen ti taudan]
Midia a mainaig iti Barcelona iti Wikimedia Commons


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Efeso 5:1-33
5 Gapuna, agbalinkayo a tumutulad iti Dios,+ kas annak a dungdungnguen,2 ket itultuloyyo ti magna iti ayat,+ no kasano a ti Kristo inayatnakayo+ met ken inyawatna ti bagina maipaay kadakayo kas daton+ ken sakripisio iti Dios nga agpaay a kas nasayamusom a banglo.+3 Ti pannakiabig+ ken tunggal kita ti kinarugit wenno kinaagum+ saan koma nga uray madakamat iti nagtetengngaanyo,+ kas maitutop kadagiti nasantuan a tattao;+4 uray ti nakababain nga ugali+ wenno minamaag a panagsasao wenno naalas+ a panagang-angaw, bambanag a di mayanatup, no di ket ti panangipaay iti panagyaman.+5 Ta pagaammoyo daytoy, a bigbigbigenyo dayta iti bagbagiyo, nga awan ti mannakiabig+ wenno narugit a tao wenno naagum a tao+—a kaipapananna ti panagbalin a managrukbab iti idolo—nga addaan aniaman a tawid iti pagarian ti Kristo ken ti Dios.+6 Awan koma ti tao a mangallilaw kadakayo babaen iti ubbaw a sasao,+ ta gapu iti bambanag nga immunan a naibaga um-umayen ti pungtot ti Dios iti annak ti kinasukir.+7 Gapuna dikay agbalin a mannakiraman kadakuada;+8 ta idi naminsan sipngetkayo,+ ngem lawagkayo itan+ mainaig iti Apo. Itultuloyyo ti magna kas annak ti lawag,9 ta ti bunga ti lawag buklen ti tunggal kita ti kinaimbag ken kinalinteg ken kinapudno.+10 Itultuloyyo a siguraduen no ania ti makaay-ayo+ iti Apo;11 ket isardengyo ti makiraman+ kadakuada iti di nabunga nga ar-aramid a kukua ti kinasipnget,+ ngem, imbes ketdi, tubngarenyo+ pay ket ida,12 ta ti bambanag nga aramidenda iti nalimed nakababain uray saritaen laeng.+13 Ita ti amin a bambanag a matubtubngar+ maiparangarang babaen ti lawag, ta amin a banag a maiparparangarang+ ket lawag.14 Gapuna kunana: “Agriingka,+ O mannaturog, ket bumangonka manipud kadagiti natay,+ ket ti Kristo silnagannakanto.”+15 Gapuna itultuloyyo ti agaluad a siiinget a ti pannagnayo+ saan a kas kadagiti nakuneng no di ket kas kadagiti masirib a tattao,16 a gatangenyo ti nainggundawayan a tiempo+ maipaay iti bagbagiyo, agsipud ta dagiti aldaw dakesda.+17 Gapu itoy sardenganyo ti panagbalin a di nainkalintegan, no di ket itultuloyyo a lasinen+ no ania ti pagayatan+ ni Jehova.18 Kasta met, dikay agbarbartek+ iti arak, nga iti dayta adda kinagaramugam,+ no di ket agtultuloykayo a mapno iti espiritu,+19 nga agsasaokayo iti bagbagiyo kadagiti salmo+ ken daydayaw+ iti Dios ken naespirituan a kankanta, nga agkankanta+ ken pakpakuyoganyo ti bagbagiyo iti musika+ iti puspusoyo ken Jehova,20 nga iti nagan ni Apotayo a Jesu-Kristo kankanayon nga agyamankayo+ iti Dios ken Amatayo gapu iti amin a bambanag.21 Agpasakupkayo iti maysa ken maysa+ gapu iti buteng ken Kristo.22 Dagiti babbai agpasakupda+ koma kadagiti assawada a kas iti Apo,23 agsipud ta ti lalaki isu ti ulo ti asawana+ a kas met ti Kristo isu ti ulo ti kongregasion,+ yantangay isu ti manangisalakan iti daytoy a bagi.24 Iti kinapudnona, no kasano a ti kongregasion agpaspasakup iti Kristo, kasta met koma dagiti babbai kadagiti assawada iti amin a banag.+25 Assawa a lallaki, itultuloyyo nga ayaten dagiti assawayo,+ no kasano a ti Kristo inayatna met ti kongregasion ken inyawatna ti bagina a maipaay iti dayta,+26 tapno masantipikarna dayta,+ a dalusanna iti panangbuggo iti danum babaen ti sao,+27 tapno maiparangna iti bagina ti kongregasion iti kinangayed dayta,+ nga awanan mulit wenno karetket wenno aniaman kadagiti kasta a banag, no di ket nasantuan koma dayta ken awan pakapilawanna.+28 Iti kastoy a pamay-an rebbeng a dagiti lallaki ayatenda dagiti assawada a kas kadagiti bukodda a bagi. Ti agayat iti asawana a babai ay-ayatenna ti bagina,29 ta awan pay a pulos ti tao a nanggura iti bukodna a lasag; no di ket taraonan ken ipatpategna dayta,+ a kas met ti panangipateg ti Kristo iti kongregasion,30 agsipud ta kamkamengnatayo ti bagina.+31 “Iti daytoy a rason panawanto ti maysa a lalaki ti amana ken ti inana ket makitiponto iti asawana, ket dagiti dua agbalindanto a maymaysa a lasag.”+32 Daytoy a sagrado a palimed+ ket naindaklan. Ita agsasaoak maipapan ken Kristo ken iti kongregasion.+33 Uray pay kasta, ayaten koma ti tinunggal maysa kadakayo ti asawana a babai+ a kas ti panagayatna iti bagina; iti sabali a bangir, ti babai rebbeng nga addaan iti nauneg a panagraem+ iti asawana.


text:
SUHETO ITI AKKUB | APAY NGA ADU TI MARIGATAN A MANGAYAT ITI DIOS?
Ti Kinapudno Wayawayaannaka
Naminsan, idi adda ni Jesus idiay Jerusalem, impakaammona ti maipapan ken Amana a ni Jehova, ken imbutaktakna dagiti ulbod a panguluen ti relihion idi kaaldawanna. (Juan 8:12-30) Ti imbagana iti dayta a gundaway, isurona kadatayo ita no kasano a mailasin no pudno wenno saan ti patpatien ti kaaduan maipapan iti Dios. Kinuna ni Jesus: “No agtalinaedkayo iti saok, pudno a dakayo dagiti adalak, ket maammuanyonto ti kinapudno, ket ti kinapudno wayawayaannakayto.”—Juan 8:31, 32.
“Agtalinaedkayo iti saok.” Imbaga ditoy ni Jesus ti pagalagadan tapno maammuantayo no “pudno” dagiti sursuro ti relihion. No adda mangngegmo maipapan iti Dios, isaludsodmo iti bagim, ‘Maitunos kadi daytoy iti sasao ni Jesus ken iti dadduma a sursuro iti Nasantuan a Kasuratan?’ Tuladem dagidiay dimngeg iti sasao ni apostol Pablo ken ‘dagidiay siaannad a nangsukimat iti Kasuratan iti inaldaw no agpayso dagiti nasursuroda.’—Aramid 17:11.
Da Marco, Rosa, ken Raymonde a nadakamat iti umuna nga artikulo daytoy a magasin, sinukimatda a naimbag dagiti patpatienda babaen ti pannakipagadalda iti Biblia kadagiti Saksi ni Jehova. Ania ti naammuanda?
Marco: “Ti nangyadal kadakami ken baketko, inusarna ti Biblia a nangsungbat iti amin a saludsodmi. Immuneg ti panagayatmi ken Jehova ken simmingedkami nga agassawa!”
Rosa: “Idi damo, impagarupko a ti Biblia ket maysa laeng a libro maipapan iti kapanunotan ti tao a mangilawlawag maipapan iti Dios. Ngem in-inut a sinungbatan ti Biblia dagiti saludsodko. Ita, pudpudnon kaniak ni Jehova ken mabalinkon a pagtalkan.”
Raymonde: “Nagkararagak iti Dios a tulongannak a mangam-ammo kenkuana. Di nagbayag, nagadalkamin ken lakayko iti Biblia. Naammuanmi met laengen ti kinapudno maipapan ken Jehova! Maragsakankami a makaammo no ania a kita ti Dios ni Jehova.”
Saan laeng nga ibutaktak ti Biblia dagiti kinaulbod maipapan iti Dios; ipalgakna pay ti kinapudno maipapan kadagiti agkakaimbag a galadna. Tulongannatayo ti naipaltiing a Saona tapno “maammuantayo ti bambanag a siaasi nga impaay kadatayo ti Dios.” (1 Corinto 2:12) Apay a dimo sukimaten a mismo ti sungbat ti Biblia kadagiti masansan a maisaludsod maipapan iti Dios, ti panggepna, ken ti masanguanantayo? Basaem dagiti sungbat ti dadduma kadagitoy a saludsod iti “Pannursuro ti Biblia > Sungbat Dagiti Saludsod Maipapan iti Biblia” iti www.jw.org/ilo. Mabalinmo met ti agkiddaw iti panagadal iti Biblia iti dayta a Web site wenno iti maysa kadagiti Saksi ni Jehova. Masiguradomi a no aramidem dayta, maammuam a nalakam nga ayaten ti Dios ngem iti impagarupmo.


text:
Hunio 22
Ti Hunio 22 ti maika-173 nga aldaw ti tawen (maika-174 kadagiti bisiesto a tawen) iti kalendario a Gregoriano. Adda pay 192 nga al-aldaw ti nabati aginggana intono maungpot ti tawen.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
- 1949 – Meryl Streep, Amerikana nga aktres
- 1987 – Lee Min Ho, taga-Abagatan a Korea nga aktor ken modelo
Pimmusay[urnosen | urnosen ti taudan]
- 1969 – Judy Garland, Amerikana nga aktres ken kumakanta (naipasngay 1922)
- 1987 – Fred Astaire, Amerikano a kumakanta, sumasala, ken aktor (naipasngay 1899)
- 2008 – George Carlin, Amerikano a komediante (naipasngay 1937)


text:
SALUDSOD DAGITI AGTUTUBO
Nakasaganaak Kadin a Pumanaw iti Poder ti Nagannakko?
Orihinal a panggep ti Dios a dagiti agtutubo ket agmataengan ken inton agangay, panawanda dagiti nagannakda ken maaddaanda iti bukod a pamilia. (Genesis 2:23, 24; Marcos 10:7, 8) Ngem kasanom nga ammo no talaga met laeng a nakasaganakan? Usigem ti tallo a saludsod.
Apay a kayatko ti sumina?
Kitaem ti sumaganad a listaan. Isaludsodmo iti bagim, ‘Ania dagiti kangrunaan a rason a kayatko ti pumanaw iti poder ti nagannakko?’
Itarayak dagiti problema iti pagtaenganmi
Nawaywayaak a mangaramid iti kayatko
Sumayaat ti panangmatmat kaniak ti gagayyemko
Kaduaek ti agkasapulan a gayyemko
Agboluntarioak nga agtrabaho iti sabali a lugar
Umadu ti kapadasak
Maksayan ti paggastuan ti nagannakko
Dadduma pay
Saan met ketdi a kanayon a di umiso dagiti nadakamat. Ti saludsod ket, Apay a kayatmo ti sumina? Kas pagarigan, no kayatmo la nga itarayan dagiti problema iti pagtaenganyo, maklaatkanto la ketdi!
Adu ti nasursuro ni Danielle iti sumagmamano a tiempo nga isisinana iti pagtaenganda idi agtawen iti 20. Kunana: “Adda latta dagiti ditay maaramid. No bukbukodmon, dimo maaramid ti amin a kayatmo gapu iti eskediulmo iti trabaho wenno kurang ti kuartam.” Dika ngarud agdarasudos nga agdesision a pumanaw iti poder ti nagannakmo gapu iti panangdurog ti sabsabali.—Proverbio 29:20.
Nakasaganaak kadin?
Ti isisina iti poder ti nagannakmo ket mayarig iti panagpasiar iti kabakiran. Mapanka ngata sadiay no dimo pay ammo ti agipatakder iti tolda, agpasged, agluto, wenno agbasa iti mapa? Siempre saan! Ngem adu nga agtutubo ti sumina uray no bassit pay ti ammoda kadagiti trabaho iti balay.
Kinuna ti masirib a ni Ari Solomon a ti masirib wenno “nasaldet utobenna dagiti addangna.” (Proverbio 14:15) Tapno matulonganka a mangammo no nakasaganakan a sumina, usigem dagiti sumaganad:
Panagbadyet: “Diak pay pulos napadasan ti nagbayad kadagiti paggastosan,” kuna ti 19 anyos a ni Serena. “Mabutengak a sumina iti pagtaengan ken mangibadyet iti kuartak.” Kasano a masursurom ti agbadyet?
Kuna ti maysa a proverbio iti Biblia: “Ti masirib a tao umimdengto ken gumun-od iti ad-adu pay a pammilin.” (Proverbio 1:5) Mabalinmo a damagen iti nagannakmo no mano ti binulan a magasto ti maysa a tao para iti taraon, lugan, plete, ken pagtinnag wenno abang ti balay. Kalpasanna, agpaisuroka kadakuada no kasano ti agbadyet ken no kasano ti agbayad kadagiti paggastuam.
Panagtrabaho iti balay: Kinuna ti 17 anyos a ni Brian a ti kabusbusorna a trabaho no suminan ket ti panaglaba. Kasano a maammuam no kabaelamon nga aywanan ti bagim? Kastoy ti singasing ti 20 anyos a ni Aron: “Iti makalawas, padasem ti agbiag a kasla agbukbukodka. Usarem ti kuartam a makitienda ken sika ti agluto iti kanem. Sika metten ti aglaba ken agplantsa iti badom. Sika payen ti agdalus iti balayyo. Padasem ti mapan kadagiti papanam a dikan agpaitulod wenno agpasukon.” No aramidem dagita, adda dua a masursurom: (1) Masanayka kadagiti napateg a trabaho, ken (2) ad-adda a maapresiarmo ti ar-aramiden dagiti nagannakmo.
Makipulapol: Makatunosam kadi ti nagannak ken kakabsatmo? No saan, nalabit pagarupem a maymayat nga agnaedkan iti sabali a kaduam ti maysa a gayyem. Mabalin a kasta ngem usigem ti kuna ti 18 anyos a ni Eve: “Dua kadagiti gagayyemko ti nagtulag nga agkaserada iti maymaysa nga apartment. Sakbay dayta, nakasingsingedda nga aggayyem, ngem idi maymaysan ti pagnaedanda, dida metten agkatunosan. Naurnos ti maysa idinto ta nakawarwara met ti kaduana. Ti maysa ket aktibo nga agserserbi iti Dios idinto ta saan unay ti kaduana. Talaga a dida nagkatunosan!”
Ania ti solusion? Kuna ti 18 anyos a ni Erin: “Adu ti masursurom maipapan iti pannakipulapol no addaka pay la iti poder ti nagannakmo. Masursurom ti mangrisut kadagiti problema ken makibagay. Napaliiwko a dagidiay simmina tapno laeng maliklikanda dagiti dida pagkikinnaawatan iti nagannakda nasursuroda nga itarayan dagiti problema imbes a risuten dagita.”
Regular nga agadal iti Biblia ken agdaydayaw iti Dios: Sumina ti dadduma gapu ta kayatda a liklikan dagiti aktibidad a nainaig iti relihion ti nagannakda. Panggep met ti dadduma a manteneren ti regular a panagadalda iti Biblia ken panagdaydayawda iti Dios ngem idi agangay, nabaybay-anda dagita. Kasano a maliklikam ti pannakadadael wenno ‘pannakarba ti pammatim’?—1 Timoteo 1:19.
Mangaramidka iti nasayaat nga eskediul ti panagadalmo iti Biblia ken panagdaydayawmo iti Dios ket surotem dayta. Kitaem no masurotmo dayta iti makabulan uray no didaka palagipan dagiti nagannakmo.
Ania ti kayatko a maragpat?
Kayatmo kadi ti sumina tapno maitarayam dagiti problema wenno makalapsutka iti autoridad ti nagannakmo? No wen, naipamaysa ti panunotmo iti panawam, saan nga iti papanam. Kayarigam ti agmanmaneho a kumitkita iti likudanna. No ti kitkitaen ti agmanmaneho ket ti pampanawanna, dina makita ti sanguananna. Ania ti punto? Tapno agballigika, saan laeng a ti ipapanawmo ti panunotem. Masapul met nga adda makagunggona a kalat a ragpatem.
Aniaman ti kalatmo, agpanunotka a naimbag. “Dagiti gakat daydiay nasaet sigurado a mangipaay iti pagsayaatan,” kuna ti maysa a proverbio iti Biblia, “ngem tunggal maysa a nadarasudos sigurado nga agturong iti panagkasapulan.” (Proverbio 21:5) Ipangagmo ti balakad ti nagannakmo. (Proverbio 23:22) Ikararagmo dayta ken ikabilangam dagiti nadakamaten a prinsipio ti Biblia.
Ti talaga a saludsod ket saan a, Nakasaganaak kadin a pumanaw iti poder ti nagannakko? no di ket Kabaelak kadin nga asikasuen ti bukodko a sangakabbalayan? No wen ti sungbatmo iti naud-udi a saludsod, nalabit nakasaganakan a sumina.


text:
Hunio 1
Ti Hunio 1 ti maika-152 nga aldaw ti tawen (maika-153 kadagiti bisiesto a tawen) iti kalendario a Gregoriano. Adda pay 213 nga al-aldaw ti nabati aginggana intono maungpot ti tawen.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
- 1926 – Marilyn Monroe, Amerikana nga aktres (pimmusay 1962)
Pimmusay[urnosen | urnosen ti taudan]
- 1868 – James Buchanan, maika-15 a Presidente iti Estados Unidos (naipasngay 1791)
- 1951 – José Alejandrino, Filipino a heneral ken senador (naipasngay 1870)


text:
Georgia (pagilian)
Nagsasabtan: 42°00′N 43°30′E / 42.000°N 43.500°E
Ti Georgia i/ˈdʒɔrdʒə/ (Georgiano: საქართველო Sakartvelo, IPA: [sɑkʰɑrtʰvɛlɔ] ( denggen)) ket maysa a naturay nga estado idiay Kaukaso a rehion ti Eurasia. Daytoy ket mabirukan kadagiti pagtutumpongan iti Akinlaud nga Asia ken Akindaya nga Europa, daytoy ket nabeddenga iti laud babaen ti Nangisit a Baybay, iti amianan babaen ti Rusia, iti abagatan babaen ti Turkia ken Armenia, ken iti abagatan a daya babaen ti Azerbaijan. Ti kapitolio ti Georgia ket Tbilisi. Ti Georgia ket sumakop ti teritorio iti 69,700 km² ket ti populasionna ket gangani ti 4.7 a riwriw. Ti Georgia ket maysa a unitario, semi-presidential a republika, nga adda ti gobierno a nabutosan babaen ti maysa a representatibo a demokrasia.
Idi las-ud ti klasiko apanawen dagiti nawaya pagarian ket naiapabangonda a tattan ket isu ti Georgia. Dagiti pagarian ti Colchis ken Iberia ket nangamponda ti Kristianidad idi kasapaan ti maika-4 a siglo. Ti naipagkaykaysa a Georgia ket nakaabot ti panakapasayaat ti poltika ken ekonomiko idi las-ud ti panagturay ni Ari David IV ken Reina Tamar iti maika-11 ekn maika-12 a sigsiglo. Iti rugi ti maika-19 a siglo, ti Georgia ket inkapet idi baben ti Ruso nga Imperio.[7] Kalpasan ti nabiit a paset ti panawen apanagwaywayas kalpasan ti Ruso a Rebolusion iti 1917, ti Georgia ket sinakupan babaen ti Sobiet a Rusia idi 1921, a nagbalinan daytoy ti Georgiano a Sobiet Sosialista a Republika ken paset ti Kappon ti Sobiet. Kalpasan ti panagwaywayas idi 1991, ti kalpasan ti komunista a Georgia ket nagsagsagaba manipud ti sibil a panaggulogulo ken ekonomiko a didigra iti kaaduan a panawen ti 1990. Daytoy ket nagpaut aginggana ti Rosas a Rebolusion iti 2003, kalpasan ti panagiyamammo ti baro a gobierno kadagiti demokratiko ken ekonomiko a reporma.[8]
Ti Georgia ket maysa a kameng iti Konseho iti Europa ken ti GUAM nga Organisasion para iti Demokrasia ken Ekonomiko a Panagrangrang-ay. Daytoy ket aglaon kadagiti dua a de facto a nawaya a rehion, ti Abhasia ken Abagatan nga Osetia, a nakagun-od ti adda patinggana a sangalubongan a pannakabigbig kalpasan ti 2008 Ruso-Georgiano a Gubat. Ti Georgia ket nagipanpanunot a dagitoy a rehion ket paset ti naturay a teritoriona babaen ti milisia a panagsakop ti Rusia.[9]
Dagiti nagibasaran[urnosen | urnosen ti taudan]
- ^ "Artikulo 1.3", Batay-linteg iti Georgia
- ^ "Artikulo 8", Batay-linteg iti Georgia. Iti pay Abkhazia, ken Abhasia.
- ^ "Dagiti Estadistika ti Georgia" (PDF). GE: Geostat. Naala idi Pebrero 11, 2011.
- ^ a b c d "Georgia". Internasional a Pundo ti Panguartaan. Naala idi 2012-04-18.
- ^ "Gini Index". World Bank. Naala idi Hunio 5, 2015.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ David M. Lang, Ti Moderno a Pakasaritaan ti Georgia, p. 109
- ^ Parsons, Robert (Enero 11, 2008), "ti napait a panagballigi ni Mikheil Saakashvili", openDemocracy.net. Naala idi Mayo 21, 2008.
- ^ Linteg ti Georgia kadagiti Nasakupan a Teritorio (431-IIs, Oktubre 23, 2008). Ministro ti Estado para iti Panagkaykaysa. Naala idi Disiembre 15, 2011.
Dagiti silpo ti ruar[urnosen | urnosen ti taudan]
Midia a mainaig iti Georgia iti Wikimedia Commons
- Georgia (pagilian)
- Kaukaso
- Dagiti pagilian ti Baybay Nangisit
- Akindaya nga Europa
- Dagiti pagilian idiay Europa
- Dagiti pagilian ti Akinlaud nga Asia
- Dagiti estado a kameng ti Konsilo ti Europa
- Dagiti estado a kameng ti Nagkaykaysa a Pagpagilian
- Dagiti republika
- Dagiti estado ken teritorio a nabangon idi 1991
- Dagiti adda ti dua a kontinente a pagilian


text:
Wikipedia:Pannakapatalged
Iti Wikipedia, ti pannakapatalged ket kaibuksilanna a ti tattao nga agbasbasa ken agur-urnos ti ensiklopedia ket mabalinda a kumita no dayta a pakaammo ket nagtaud iti maysa a mapagtalkan a taudan. Ti Wikipedia ket saan nga agipabpablaak ti kasisigud a panagsukimat. Ti linaonna ket maikeddeng babaen ti naipablaaken a pakaammo, imbes a dagiti bukod a panagsanay ken pammati dagiti editor. Uray no siguradoka a ti maysa a banag ket pudno, daytoy ket nasken a mapatalgedan sakbay a mainayonmo daytoy.[1] No dagiti mapatalgedan a taudan ket di umanamong, dagiti pannakaisuppiatda ket nasken a mairepresenta manipud ti agmangngamangnga a nalinteg a pamanunutan.
Amin a banag iti nangruna nga espasio ti Wikipedia, ken mairaman amin dagiti adda nga artikulo, dagiti listaan ken dagiti panangipalpalawag a titulo, ket naskenda a mapatalgedan. Amin nga inadaw a sasao ken dagiti ania man a banag a dagiti pannakapatalged ket naisuppiatan wenno mabalin a suppiaten, ket naskenda a mangiraman ti maysa a nailinia a dakamat a dagus a mangsuporta ti banag. Ti ania man a banag a makasapul ti taudan ngem awan met ti taudanna ket mabalin a maikkat, ken dagiti awan taudanna a maisuppiatan a banag a maipanggep ti sibibiag a tattao ket nasken a mapardasan a maikkat. Ti Pannakapatalged, Awan ti kasisigud a panagsukimat ken Agmangngamangnga a nalinteg a pamanunutan ket dagiti bugas nga annuroten ti linaon ti Wikipedia. Dagitoy ket agtitinnulong a mangikeddeng ti linaon, tapno dagiti agur-urnos ket maawatanda dagiti kangrunaan a puntos dagitoy tallo. Dagiti artikulo ket naskenda pay a tumungpal iti annuroten ti karbengan ti kopia.
Paammo[urnosen ti taudan]
- ^ Daytoy a pamunganayan ket naipakasaritaanen ken nalataken a naiyebkas iti daytoy a panid ti annuroten a kas "ti pagibatayan para iti pannakairaman ket ti pannakapatalged, saan a ti pudno". Kitaen ti salaysay ti, Pannakapatalged, saan a ti pudno (iti Ingles).


text:
APENDISE
Mepangngo Kari nga Iselebra i Relihioso nga Okasion?
ARI nga naggafu ta Biblia i popular ira nga relihioso anna sekular nga okasion nga meselselebra ta aru nga lugar ta interu mundo. Anni gafu i naggafuanna yatun nga okasion? Nu mabbibbig ka tu referensia ira nga libru ta libraria meyannung ta popular ira nga okasion, baka makaddag ka ta informasion ira nga mammuammu tatun. Ikonsideram i karuan nga angngarigan.
Easter. Kagian na The Encyclopædia Britannica nga “awan tu pamakurug ta Bagu nga Testamento meyannung ta passelebra ta Easter.” Anni gafu i naggafuan na Easter? Naggafu yatun ta paddayarayaw na pagano. Maski nu kagian na magaru nga passelebra kanu yatun ta paginnolay ni Jesus, ari gamma nga kukukuan na Cristiano i kostumbre ira nga konektadu ta Easter. Angngariganna, meyannung ta popular nga “Easter bunny [koneho],” kagian na The Catholic Encyclopedia: “Pagano nga simbolo i koneho anna kanayun nga irepresentana i kinaproduktibo na paganâ.”
Passelebra tu Bagu-Ragun. Nadduruma i petsa anna kostumbre na passelebra tu bagu-ragun ta nadduruma nga nasion. Nu meyannung ta naggafuanna yaw nga selebrasion, kagian na The World Book Encyclopedia: “I Romano nga mammaguray nga si Julius Caesar, kingnguana i Enero 1 bilang Aggaw na Bagu-Ragun turi 46 B.C. Aggaw yaw na pammadayaw na Romano ira kani Janus, i dios na trangka, puerta, anna pamegafuanan. I vulan nga January [Enero] ay naggafu ta ngagan ni Janus, nga egga dua nga mukâna
Halloween. Kagian na The Encyclopedia Americana: “Naggafu ta seremonia na Druid [pari gari na Celt] nige na tiempo na Cristiano, i nadduruma nga kostumbre ta Halloween. Egga fiesta na Celt ira kada Nobiembre 1, i gafu na Bagu-Ragudda, para ta dua nga dios da
Tanakuan paga ira nga okasion. Ariattam magigiammu ngamin i nadduruma nga okasion nga meselselebra ta interu mundo. Ngem daddammammu nga ari nga makapagayayya kani Jehova i anni laman nga okasion nga mangidayaw ta totolay onu ta organisasion ira na totolay. (Jeremias 17:5-7; Kingngua 10:25, 26) Nonopammu gapa nga i naggafuan na relihioso ira nga selebrasion i pabbaseyan nu mamagayayya yaw ta Dios onu ari. (Isaias 52:11; Nepakannammu 18:4) Makoffun nikaw i prinsipio ira na Biblia nga egga ta Kapitulo 16 tape mammuammu nu anni i pagimamma na Dios ta pakipasselebra ta sekular ira nga okasion.


text:
Salsalamagi
Ti salsalamagi wenno glandula ken maysa nga organo iti maysa a bagi ti ayup a mangsintesado ti sustansia para iti panagibbet kadagiti sustansia a kas dagiti hormona wenno gatas ti suso, a kadawyan a mapan iti dara (salsalamagi ti endokrina) wenno dagiti lugar iti kaunegan ti bagi wenno iti akin-ruar a rabawna (salsalamagi ti eksokrina).
Dagiti nagibasaran[urnosen | urnosen ti taudan]
- Mangiraman daytoy nga artikulo ti teksto manipud iti pablaak nga adda itan iti dominio a publiko: Chisholm, Hugh, ed. (1911). "nasken ti nagan ti artikulo". Encyclopædia Britannica (Maika-11 nga ed.). Pagmalditan ti Unibersidad ti Cambridge.


text:
Alkohol
Iti kimika, ti maysa nga alkohol ket ti maysa a organiko a kompuesto a ti hidroksilo a makaannong a grupo (-OH) ket napiansaan iti maysa nga atomo ti karbon. Iti naisangayan, daytoy a tengnga ti karbon ket nasken a nasagepsepan, nga addan ti agmaymaysa kadagiti bed piansa kadagiti tallo a sabali nga atomo.[1]
Ti maysa a nangruna a klase dagiti alkohol ket dagiti simple nga asikliko nga alkohol, ti sapasap a pormulana ket CnH2n+1OH. Kadagita, ti etanol (C2H5OH) ket isu ti kita ti alkohol a mabirukan kadagiti mainum nga alkohol, ken iti kadawyan a panasao ti balikas nga alkohol ket naisangayn a manguto iti etanol.
Dagiti daddumapay nga alokohol ket kadawyanda anaipalplawah nga addaan ti mangipalawag a pangilasin, a kas iti isopropil nga alkohol (propan-2-ol) wenno alkohol ti kayo (metil nga alkohol, wenno metanol). Ti suldong nga -ol ket agparang iti kimiko a nagan ti IUPAC kadagiti amin a sustansia nga ayan ti hidroksilo a grupo ket isu timakaannong a grupo nga addaan ti kangatuan a prioridad; kadagiti sustansia nga dagiti kangatuan a grupo ti prioridad ket adda ti panagisaruno ket hydroxy- ket agparangto ti nagan nga IUPAC . Ti suldong nga -ol kadagiti saan a sistematiko a nagan (kas ti parasetamol wenno colesterol) ket kadawyan pay a manginagan a ti sustansia ket mangiraman ti hidroksilo a makaannong a grupo ken isunga mabalin a maibaagaan a kas maysa nga alkohol. Ngem adu met dagiti sustansia, a naisangsangyan kadagiti asukar (kas pagarigan glukosa ken sukrosa) ket aglaon ti hidroksilo a makaannong a grupo a saan nga agus-usar ti suldong.
Iti inaldaw a biag ti "alkohol" nga awan ti aniaman a kualipikasionna ket kadawyan a mangibaga ti etanol, wenno ti naibatay ti etanol a mainum (a kas iti panangibaga iti "abuso ti alkohol").
Dagiti nota[urnosen | urnosen ti taudan]
- ^ IUPAC, Compendium of Chemical Terminology, Maika-2 nga edison. (the "Gold Book") (1997). Nasimpa nga online a bersion: "Dagiti alkohol
Dagiti nagibasaran[urnosen | urnosen ti taudan]
- Metcalf, Allan A. (1999). The World in So Many Words. Houghton Mifflin. ISBN 0-395-95920-9.
Dagiti silpo ti ruar[urnosen | urnosen ti taudan]
- Midia a mainaig iti Alkohol iti Wikimedia Commons
- Alkohol (Etanol)


text:
SUHETO ITI AKKUB
Adda Kadi Makaammo iti Mapasamak iti Masanguanan?
Maseknantayo amin iti masanguanantayo. Pampanunotentayo no anianto ti kasasaadtayo ken dagiti ipatpategtayo. Mabalin a maisaludsodtayo: ‘Nasaysayaatto kadi ti biag dagiti annakko? Madadaelto kadi ti daga gapu iti didigra? Adda kadi rumbeng a baliwak ita tapno nasaysayaatto ti kasasaadko?’ Normal a maseknantayo iti masanguanan; gagangay a kayattayo a natalged, natalna, ken sigurado ti masanguanantayo. Ngamin no ammom ti mapasamak iti masanguanan, masaganaam ti pisikal ken emosional a kasapulam.
Ania ngarud ti namnamaem iti masanguanan? Adda kadi makaammo? Pinadas dagiti eksperto nga ammuen ti mapasamak iti masanguanan. Nupay natungpal ti dadduma nga impadtoda, adu met ti saan. Ngem naikuna a ti Dios a maipadtona ti eksakto a mapasamak iti masanguanan. Kuna ti Saona: ‘Manipud punganay ibagbagak ti pagnguduan, ken manipud iti nabayagen a tiempo ti bambanag a saan pay a naaramid.’ (Isaias 46:10) Natungpal kadi dagiti impadtona?
NATUNGPAL DAGITI IMPADTO TI DIOS
Apay a napateg kenka dagiti natungpal a nagkauna a padto ti Dios? Mabalin a masdaawka no kanayon nga umiso ti ibaga ti weather forecaster. Mabalin nga agimdengka iti sumaruno nga ibagana. Kasta met, no ammom nga adun ti natungpal a padto ti Dios, sigurado nga interesadoka iti ibagana a mapasamak iti masanguanan.
MADADAEL TI DAKKEL A SIUDAD:
Kas pagarigan, talaga a nakaskasdaaw ti mangipadto a siuumiso a mabiiten a madadael ti dakkel ken nabileg a siudad iti adun a siglo. Babaen ti pannakangiwat ti Dios, impadtona ti madadael ti Nineve. (Sofonias 2:13-15) Ania ti insurat dagiti historiador? Idi maika-7 a siglo B.C.E., agarup 15 a tawen kalpasan nga impadto dayta ti Dios, rinaut ken dinadael dagiti Babilonio ken Medo ti Nineve. Kasta met, nasaksakbay nga imbaga ti Dios a ‘malangalang, kas iti namaga a desierto’ ti Nineve. Eksakto kadi a natungpal daytoy a padto? Wen. Nupay ti siudad ken ti kabangibangna a lugar ket saklawenna ti agarup 518 a kilometro kuadrado, dinadael latta dayta dagiti nangraut. Kabaelan kadi dagiti political analyst nga ipadto ti kasta nga eksakto a pasamak?
MAPUORAN DAGITI TULANG TI TAO:
Asino koma ti makaitured a mangiwaragawag—300 a tawen a nasaksakbay—ti nagan ken kapuonan ti tao a mangpuorto kadagiti tulang ti tao iti altar, kasta met ti nagan ti ili nga ayan dayta nga altar? No pimmudno dayta naisangsangayan a padto, sigurado nga agbalin a nalatak ti nangipadto. Impakaammo ti pannakangiwat ti Dios nga ‘agnagan Josias ti mayanak iti balay ni David ken puorannanto ti tultulang ti tao’ iti altar idiay Bethel. (1 Ar-ari 13:1, 2) Agarup tallo a siglo kalpasanna, maysa nga ari nga agnagan Josias, saan a gagangay a nagan iti panawen ti Biblia, ti timmaud iti kapuonan ni David. Kas naipadto, ‘innala ni Josias dagiti tulang manipud kadagiti lugar a pagitabonan ket pinuoranna ida iti rabaw ti altar’ a masarakan idiay Bethel. (2 Ar-ari 23:14-16) Kasano koma a detalyado a maipadto dagita no awan ti nangiwanwan a nabilbileg ngem tao?
AGPATINGGA TI MAYSA NGA IMPERIO:
Naisangsangayan no ti maysa maipadtona ti nagan ti tao—sakbay pay a mayanak—a mangidaulo iti pannakaparmek ti kabilgan a turay ti lubong, a maibagana pay ti naidumduma a pamay-anna. Imbaga ti Dios a maysa a lalaki nga agnagan Ciro ti mangparmek iti maysa a nasion. Wayawayaanna met dagiti balud a Judio ken suportaranna ti pannakaibangon manen ti nasantuan a temploda. Kanayonanna, impadto ti Dios a ti taktika ni Ciro ramanenna ti panagmaga ti karayan ken mabaybay-an a nakalukat dagiti ruanganna a nakaigapuan ti pannakaparmekda. (Isaias 44:27–45:2) Eksakto kadi a natungpal ti adu a detalye nga impadto ti Dios? Umanamong dagiti historiador a talaga a napasamak daytoy. Nakaskasdaaw ti inaramid ti buyot ni Ciro a panangisiasida iti pagayusan ti danum, arigna pinagmagana ti karayan. Kasta met, simrek dagiti soldado iti siudad babaen kadagiti ruangan a nabaybay-an a nakalukat. Idi agangay, winayawayaan ni Ciro dagiti Judio ken imbagana a mabalinda a bangonen manen ti temploda idiay Jerusalem. Nakaskasdaaw dayta ta ni Ciro ket saan nga agdaydayaw iti Dios dagiti Judio. (Esdras 1:1-3) Adda kadi makaipadto kadagiti detalye daytoy a pasamak no di ti Dios laeng?
Dinakamattayo ti tallo a pagarigan a mangipakita a natungpal dagiti impadto ti Dios a mapasamak iti masanguanan. Adu pay dagiti padto a natungpal. Imbaga ti lider dagiti Judio a ni Josue ti pagaammo unay ti adu a dumdumngeg kenkuana: “Pagaammoyo unay iti amin a pusoyo ken iti amin a kararuayo nga awan napaay a maysa a sao manipud iti amin a naimbag a sasao a sinao kadakayo ni Jehova a Diosyo. Pimmudnoda amin maipaay kadakayo. Awan uray maysa a sao kadakuada ti napaay.” (Josue 23:1, 2, 14) Ammo dagiti kailian ni Josue a natungpal dagiti kari ken padto ti Dios. Ngem kasano nga inaramid dayta ti Dios? Adda dakkel a nagdumaan ti pamay-an ti Dios no idilig iti tao. Napateg a maammuan daytoy gapu ta adda naisangsangayan nga impakaammo ti Dios maipapan iti asidegen a masanguanan a sigurado a pakaseknam.
DAGITI PADTO TI DIOS KONTRA PREDIKSION TI TAO
Masansan a naibasar dagiti prediksion ti tao iti panagsukimat ti siensia, panangadal iti magun-odan nga impormasion, ken iti agdama a mapaspasamak, wenno dagiti agkunkuna nga addaan iti karkarna a pannakaammo. Kalpasan ti panangipadtoda, awanen ti aramidenda no di ti aguray laengen iti mapasamak.—Proverbio 27:1.
Saan a kas iti tao, ammo ti Dios amin a bambanag. Maawatanna a naimbag ti kababalin ti tao; isu a no kayat ti Dios nga ammuen dayta, ammona no kasano nga agtignay dagiti indibidual ken nasion. Ngem saan la a dayta ti maaramidan ti Dios. Kabaelanna nga imaniobra dagiti kasasaad tapno sigurado ti pagbanaganna. Kinunana: ‘Ti sao a rummuar iti ngiwatko, saanto nga agsubli kaniak nga awan nagbanaganna, sigurado nga agballiginto.’ (Isaias 55:11) No dadduma ibaga laeng ti Dios kadatayo no ania ti aramidenna iti masanguanan. Ngem siguraduenna a matungpal dayta.
TI MASANGUANAM
Adda kadi mapagtalkan a padto maipapan iti masanguanam ken dagiti ipatpategmo? No ammom a nasaksakbay nga adda umay a napigsa a bagyo, makapagsaganaka tapno maispal ti biagmo. Kasta met laeng dagiti padto ti Biblia. Impakaammo ti Dios nga asidegen a dumteng ti dakkel a panagbalbaliw iti intero a lubong. (Kitaem ti kahon a, “ No Ania ti Impakaammo ti Dios Maipapan iti Masanguanan.”) Daytoy a masanguanan ket naiduma iti ipadpadto dagiti eksperto.
Panunotem daytoy: Naisuraten ti pagbanagan daytoy a lubong ket babaen kadagiti padto ti Biblia maammuam ti pagtungpalanna. Impakaammo ti Dios: ‘Manipud punganay ibagbagak ti pagnguduan. Kunaek, ti pammatigmaanko agtalinaedto, ket isuamin a pakaragsakak aramidekto.’ (Isaias 46:10) Dakayo a sangapamiliaan, mabalin a maaddaankayo iti naragsak a masanguanan. Ammuenyo kadagiti Saksi ni Jehova no ania ti ibagbaga ti Biblia maipapan iti asidegen mapasamak iti masanguanan. Saanda a psychic; dida met ibagbaga nga adda mangmangngegda a timek; awan met ti naisangsangayan a pannakabalinda nga agipadto. Ngem ad-adalenda ti Biblia ken maipakitada kadakayo dagiti naimbag a bambanag nga isagsagana ti Dios iti masanguanan.